text:
Umunaniro ukabije wa hato na hato uzwi nka ( stress ) ukomeje kugenda ufata intera nini mu byibasira ubuzima bw’abatuye isi , ku bo wabayeho karande cyane ushobora no kubahitana by’ako kanya cyangwa ukabatera ubundi burwayi budakira.
Ubushakashatsi bwakozwe n’ishyirahamwe ry’Abanyamerika ryiga ku mitekerereze ( American Psychological Association ) bwemeza ko abagera kuri miliyoni 8 buri mwaka zihitanwa n’indwara y’umunaniro ukabije ku isi.
Bimwe mu bitera umunaniro ukabije harimo gutekereza ko uzakora ikizami cy’akazi cyo kuvugira mu ruhame n’igihe ufite isuzumabumenyi. ibi byose bibaho mu buzima bwacu bwa buri munsi bikaba iby’igihe gito, ariko hari n’ibindi by’igihe kirekire byagutera ubu burwayi nk’ibihe bibi wanyuzemo cyangwa ibyigeze kukubaho ariko ntubashe kubyakira mu gihe cyashize.
Ubwo burwayi kandi bushora guterwa n’indwara zidakira, nk’iy’umutima, diyabete n’izindi nyinshi. iyi ndwara kandi ishobora guterwa n’ibibazo by’imitekerereze nko kwiburira icyizere muri wowe, imibanire yawe n’abandi, ibibazo biterwa n’imiryango, amakimbirane mu myizerere , imyemerere n’indangagaciro. Ishobora guterwa kandi n’amateka waciyemo, icyaha wakoze haba kera cyangwa vuba, ibintu bibi wabonye haba uri muto cyangwa ukuze bikajya bikugarukira buri munsi mu mashusho cyangwa amajwi ku manywa na n’ijoro.
Akazi ukora utakishimiye gashobora gutera ubu burwayi, kubura akazi cyangwa kutagira icyo ukora biri mu byaguteza umunaniro ukabije no kugira ibibazo by’ihungabana bya hato na hato watewe n’amateka.
Igihe wumva ubu burwayi bukubayeho igihe kitari gito, ushobora kwibohora muri wowe ukora imyitozo ngororamubiri kugira ngo ubashe kuyobora amarangamutima yawe n’imyitwarire ikuganisha kuri ubu burwayi.
Dore bimwe mu byakwereka ko wafashwe n’umunaniro ukabije, guhorana umunabi, kumva ko ibintu bigukomereye no guhorana ubwoba, kutagira igihe cyo kwishima, kwiyanga, umunariro no guta ibilo.
Ibi bimenyetso kandi uwo byafashe ashobora kwishora mu biyobyabwenge, gutekereza cyane, gukora ibikorwa bihabanye no kutagira uwo avugana na we.
Uko wagabanya uyu munaniro ukabije harimo kwiha amahoro, kwakira neza ibyakubayeho, kwiga uburyo bwo kwirekura no kwiyoroshya, gukora imyitozo ngororamubiri ihoraho, kugira umwanya wo kuryama uhagije, kutanywa ibiyobyabwenge nk’umuti w’ibibazo byawe.
Uko umuntu yabohoka akabasha kurwanya ubwo burwayi, kujya ahantu hiherereye hatuje cyane , kwicara ahantu heza kandi wicaye neza, gutekereza neza ugerageza kurwanya ubwoba muri wowe, fata iminota 10 wicaye wiyoroshye ugende gahoro gahoro witekerezeho ugerageze kwisobanura n’ibiguhambiriye bikwerekeza ahabi byose wiyibagize ibitari ngombwa kandi ubikore uhumeka gake kandi neza.
Funga amaso yawe, iyoroshye ugumishe umutima mu gitereko ugerageze kwirinda kwakira andi majwi y’urusaku aturutse ku ruhande. Gufata umwanya ukisuzuma, uvugishe umutimanama wawe ibigenda n’ibitagenda kugeza ubohotse.
Gukora iyi myitozo kenshi gashoboka ni bumwe mubushakashatsi bwizewe bugaragaza uko warwanya indwara y’umunaniro ukabije wowe ubwawe.
Prof.Rutembesa Eugene impuguke mu buvuzi bw’imitekerereze n’imyitwarire akaba n’umwarimu muri kaminuza avuga ko hari imbogamizi ku bantu bagifata iyi ndwara nk’iyoroshye bagatinya kujya kwa mugaganga , bakiha akato kugezaho ifashe indi ntera kandi yakavuwe mbere n’ababizobereyemo ku gihe.
Asoza agira inama ko umuntu uhuye n’ubu burwayi ko yajya ajya ku ivuriro rimwegereye akaganira na muganga ubizobereye mo hakiri kare.


c: text/html

text:
Minisitiri w’Urubyiruko n’Ikoranabuhanga, Jean Philbert Nsengimana yasabye urubyiruko rusoje amasomo mu Ishuri rya Iwawa kudapfusha ubusa amahirwe rufite kuko ngo mu gihugu ari yo abazengurutse.
Uru rubyiruko rwarangije mu cyiciro cya 10, Minisitiri Nsengimana yaruhanuye ko amasomo bahawe Iwawa arimo ubwubatsi, ubudozi n’ububaji ko babonye amahirwe atarabonywe n’urundi rubyiruko bityo ko batagomba kuyapfusha ubusa.
Minisitiri w’Urubyiruko n’ikoranabuhanga Nsengimana yagize ati “ mwagize amahirwe yo kuvukira mu gihugu kiyobowe neza, gitera imbere mu bukungu, uyu munsi ayo mahirwe mugiye kuyasanga hirya no hino mu turere mukomokamo, amahirwe yo kuba mwasubira mu ishuri arahari”
Minisitiri yakomeje abwira aba banyeshuri bagera kuri 870 ko iby’amasomo y’ubumenyingiro bahawe akenewe ku isoko ry’umurimo bityo ko na yo ari andi mahirwe bagomba kubyaza umusaruro.
Bamwe mu banyeshuri basoje amasomo bavuga ko bari barabasabwe n’ibiyobyabwenge, gusa bakunga mu rya Minisitiri bavuga ko bavuye Iwawa barahinduye imico mibi. Nsanzimana Obed avuga ko bakimujyana Iwawa yari azi ko agiye mu buzima bubi, gusa ngo yahaboneye ibitandukanye.
Yagize ati “ Nanywaga itabi, nkanywa urumogi numvaga nta muntu wampa akazi ngo ngakore, baramfashe banzana hano Iwawa numva ko ngiye kubaho mu buzima bubi kuko baratubwiraga ngo abajyanywe Iwawa barakubitwa cyane ariko nasanze ari ukubeshya kuko aho gukubitwa ahubwo turigishwa”.
Akomeza agira ati “Nkanjye ndangije mu bwubatsi, ngiye kujya hanze nkoreshe ubwenge nkuye ahangaha kandi ndabizi sinzongera no kunywa ibiyobyabwenge kuko numva narahindutse”
Aba banyeshuri basoje amasomo bagaragaza ko bishimiye isomo rishya bahawe ryo kwiga amategeko y’umuhanda na moto, gusa bakemeza ko nta byera ngo nde kuko ngo n’ubwo batwaye ubumenyi ariko nta ruhushya rwo gutwara bahawe.
Ntezimana Innocent aganira n’Itangazamakuru yagzie ati “Iri somo ryo kwiga gutwara ibinyabiziga twese turihuriyeho nta munyeshuri n’umwe hano utaryiga, twigishijwe amtegeko y’umuhanda no gutwara ibinyabiziga ku rwego rwa moto ariko twagize ikibazo, ubu tugiye gutaha tudafite uruhushya rwo gutwara”
Kuri iki kibazo Minisitiri w’Urubyiruko yabijeje ko ku bufatanye na Polisi bazashaka umwanya bagakora ikizamini bagahabwa impushya zo gutwara zo ku rwego rwa A.
N’ubwo abenshi mu banyeshuri bajyanwa muri iki kigo bafite imyitwarire mibi yo kunywa ibiyobyabwenge bagahinduka, harimo n’abavamo bagera hanze bagakomeza gukoresha ibiyobyabwenge kuko muri iki kigo harimo abakizanywemo inshuro zirenze imwe bagera kuri 303 nk’uko bitangazwa n’ubuyobozi bw’iki kigo.
Kugeza ubu muri iki kigo ngororamuco harimo abana n’abantu bakuru bagera ku 3039, muri bo abakoresheje urumogi bakaba ari 2068.
Ubushakashatsi bwakozwe n’ubuyobozi bw’iki kigo bukaba bugaragaza ko hari abana 1258 bakomoka kuri aba banyeshuri baba mu kigo cya Iwawa.

robotstxt: allowed

filter: keep


text:
Mu Murenge wa Nyundo, Akarere ka Rubavu ni ho hahereye Ishuri riterwa inkunga na Guverinoma y’u Rwanda ryihariye kuba ritanga ubumenyi kuri muzika mu ntumbero yo guteza imbere abanyempano hagamijwe ko zibatunga bakiteza imbere bakanazamura iterambere ry’igihugu.
Twegereye umuyobozi w’Ishuri rya Muzika rya Nyundo, Muligande Jacques uzwi muri muzika nka ‘Might Popo’, maze mu kiganiro cyihariye adusobanurira byinshi byerekeye iryo shuri.
Amavu n’amavuko
Iri shuri ryatangiye mu mwaka wa 2014, uko bimeze WDA (Ikigo gishinze guteza imbere imyigishirize y’imyuga) nicyo cyaritangije kugira ngo umuhanzi adasigara inyuma mu mateka, na we azane umusaruro we mu kubaka igihugu yikure mu bukene, iyi ni gahunda ya Guverinoma kugira ngo umuhanzi yiteze imbere akore nk’umunymwuga wa muzika, ryatangiwe haherewe ku busa kubera ko nta handi hantu ryari riri. Kuri ubu rifite abanyeshuri 90.
Ni ishuri rya Leta riterwa inkunga na Leta, ni inkunga inyuzwa muri WDA, ni nk’uko mubona amashuri yose ya za IPRCs, TVETs n’ayandi yose yigisha ubumenyi ngiro.
Kwinjira muri iri shuri hasabwa iki?
Hasabwa gutsinda amarushanwa atangwa hasuzumwa ko ufite impano nyampano, amarushanwa ni ikintu cy’ingenzi; ntabwo ushobora kwiga arts utabizi(…) gukora amarushanwa muri iyi gahunda ni ikintu cy’ingenzi cyane, tekereza abantu bose mu Rwanda, urubyiruko rwibaza ko rushobora gukora muzika, bose baje bakiyishyurira! Wakwisanga ufite abana 100% badashoboye kuko batekereza ko muzika ari ikintu cyoroshye; ni yo mpamvu tujonjora turanabafasha buriya kuko hari abaza bazi ko baje kwiga hip hop ahubwo tugasanga icyo bashoboye ari ugucuranga ingoma, ibyo bibaho cyane hano, bose tubafasha guhitamo icyo tubona bafitemo impano.
Abanyeshuri biga hano mubigisha ayahe masomo?
Ni ibintu bya modules, hari; Vocal techinics (Ibijyanye n’amajwi), Instrumental Fundamentals (ibikoresho byibanze byo gucarangisha), Music production (Gutunganya muzika), Entrepreneurship (Kwihangira imirimo), Music business (Ubushabitsi muri Muzika), Audio recording project(uko batunganya amajwi muri muzika) n’ibindi. Banyiga mu myaka itatu; uko bize ikintu mu mwaka wa mbere, kigenda kiyongeramo ubundi bumenyi mu mwaka ukurikiyeho, Ibyo bize byose babikoze mu kizamini cya Leta kandi bose batsinze neza cyane.
Ayo masomo atangwa na bande?
Mu barimu harimo Abanyarwanda, abo muri Kenya n’abandi baza baturutse za Canada n’ahandi henshi ku Isi dushobora kubona.
Hakorwa iki kugira ngo umunyamuziki usohotse hano atazaba umushomeri ageze ku isoko ry’umurimo?
Reka twizere ko batazaba abashomeri kubera ko hafi ya bose barakora kandi baracyabashakisha ahantu hose. Icyo rero tugerageza kubashyiramo ni ukwihangira imirimo muri muzika, industry ya muzika yacu iracyari nto cyane kubera ko hari ahantu henshi mu nsengero, utubari, abahanzi benshi bashaka abantu babacurangira ‘live’, rwose akazi karahari uko duhagaze uyu munsi.
Iri shuri ni rimwe kandi abanyempano muri muzika nkeka ko ari benshi mu Rwanda, ese mubona hadakwiye andi mashuri nk’iri?
Icyo kintu najye kirambabaza; usanga twajonjoye abanyeshuri 700 twifuzamo 30 gusa, ugasanga hatsinze ijana na, ibi rero ni ibintu mufite kumfasha namwe tugakora ubuvugizi, tukavugisha WDA tukareba niba bafungura ayandi mashami ahandi hantu nka hatatu.
Ni iki Abanyarwanda bakwiye kwitega kuri aba banyeshuri ba muzika kidasanzwe gikorwa n’abanyamuzika bari hanze aha?
Babategerezeho ko ubuhanzi bwo mu Rwanda bugiye guhinduka; gucuranga ‘live’ bigiye guhinduka, gutunganya muzika bigiye guhinduka, ibihari ntabwo ari bibi ariko bigiye guhinduka kubera ko hasohotse abantu babifitemo ubunararibonye.
Ni iki abanyeshuri ba muzika bo muri iri shuri bakoze kikagushimisha ugendeye ku byo mubigisha?
Aba banyeshuri bacurangiye umuhanzi witwa Skyler Jett wabonye Grammy Award ari kumwe na Celine Dion kuri ya ndirimbo [My Heart will go on] yo muri film ya Titanic; yaraje mu Rwanda (mu mwaka wa 2016) baramucurangira bataziranye, yabohereje indirimbo baraziga bazikorana muri Kigali Up. Urabona ni ibintu bikomeye cyane kuba umuhanzi w’Umunyarwanda acurangira umuhanzi umenyereye kuba ari imbere cyangwa inyuma y’abahanzi bakomeye cyane ku Isi barimo ba Quincy Jones, Celine Dion n’abandi.
Mu bihugu bya Afurika nka Nigeria usanga muzika yinjiriza menshi igihugu, ese mu Rwanda birashoboka?
Yego birashoboka rwose! Nka twe turiho turigisha abahanzi b’umwuga, PSF(Urugaga rw’abikorera) icyo tuyisaba ni ukuza igashora imari mu buhanzi nyarwanda, ndumva ariko iyi muzika yacu izagira uruhare mu bukungu bw’igihugu cyacu.
Murakoze!
Twitter: @Umurengezis


text:
Ngororero: Uburyo bushya bwo gutoza Itorero ry’Igihugu buzegereza indangagaciro abaturage
Nyuma y’uko hashyizweho uburyo bushya bwo gutoza intore zo ku rugerero, abatuye akarere ka Ngororero basanga bizatuma abaturage benshi begerezwa amahirwe yo gusobanukirwa n’indangagaciro na kirazira More...
Rusizi: Uburyo bwo gutoza intore zo kurugerero bugiye guhinduka
Kugirango ibikorwa by’intore zo kurugerero birusheho kugera kumubare munini w’urubyiruko rurangije amashuri yisumbuye  Abashinzwe ibikorwa by’uburezi mu karere ka Rusizi bafite imyaka y’amashuri More...


text:
NIMUZE TWUBAKE INKIKE Y’IYERUSALEMU TUTAGUMYA KUBA IGITUTSI”NEHEMIYA 2:17-18″
Ku Kicukiro hari kubera umwiherero wahuje Abarimu, Abapasiteri, Abashumba, Abayobozi b’Amatorero y’Uturere n’Abayobozi b’Ururembo rw’Umujyi wa Kigali.
Muri uyu mwiherero wafunguwe n’Umuvugizi w’itorero ry’ADEPR, Rev Pastor Jean SIBOMANA wagarutse cyane ku nsanganyamatsiko iri muri Nehemiya 2:17-18 igira iti: “NIMUZE TWUBAKE INKIKE Y’IYERUSALEMU TUTAGUMYA KUBA IGITUTSI”.
Rev. Pastor Jean SIBOMANA yavuze ko Umubwiriza butumwa ndetse n’Umushumba bakwiye kuba ikitegererezo haba mu murimo ndetse no hanze y’Itorero kugira ngo ridasuzugurwa cg rigatukwa kubera imirimo y’abaririmo.
Yakomeje avuga ko Abashumba n’ababwiriza butumwa bagomba guha agaciro umurimo bakora no kwita ku ndangagaciro z’umukirisitu, kwirinda ibimenyane byagiye bigaragara hato na hato mu itangwa ry’akazi, kuba abayobozi banyomoza ibihuha bivugwa mu itorero no kwita ku bumwe bw’Abakirisitu.
Basabwe kandi kwitabira gahunda z’amateraniro n’izindi zose zirebana n’inshingano zabo badakererwa, kandi bagaha Abakristo n’abandi babagana service inoze.
Basabwe kuyobora neza Abakristo nk’uko Yesu Kristo ayoboye Itorero rye no kugana amashuri yigisha Bibiliya kuko bishoboka ko igihe kizagera ku isoko ry’umurimo hagakenerwa abize Bibiliya.


text:
Mu ryamukuru rya none kuri City Radio 88.3 reka umusaza Oswald abaganirire ku bwoba umuntu agirira ikintu kigiye kuba ariko atazi uko kiraba kimeze. Nka bwa bundi umuntu agira mbere y’uko atangira ikizamini cyangwa irindi bazwa iryo ari ryo ryose.
Ubwoba bw’icyo utazi bugirwa n’inyamaswa zoze aho ziva zikagera. Akamaro kabwo ni ntagereranywa kuko ari bwo butuma inyamaswa ifata ingamba zo kwirinda no kwitabara.
Ku bantu, ubwoba nk’ubu bushobora kuba ubw’umuntu umwe cg bukabafatira icyarimwe ari benshi iyo bari kumwe. Ni bwa bwoba umuntu agirira ikintu yumva ko ari kibi kigiye kumubaho. Ngira ngo nta wudatinya urupfu, umwijima, gucyura umunyu kimwe n’iriya stress umuntu agira iyo azi ko hari impinduka zigiye kubaho. Nk’iyo hari bamwe mu bakozi bari busezerwe cyangwa perezida ari bushyireho guverinoma nshya.
None se ni nde utagira ubwoba iyo agiye gufata ijambo imbere y’abantu benshi. Mpise nibuka umwarimu watwigishaga mu mashuri yisumbuye watubwiye ukuntu yagiye gusoma bwa mbere mu buzima bwe isomo mu misa ku Nyundo ubwo bigaga mu mashuri yisumbuye. Ati “Muzi uko byangendekeye, umufurere yanyeretse aho ijambo ndasoma riri muri bibiriya, nshyiramo akamenyetso, ndaryitoza. Yambwiye ko iyo usomera abantu utagumisha amaso mu gitabo; ko ahubwo unyuzamo ukararanganya amaso mu usomera. Ati “Reka nzacishe amaso mu bakristu maze ningaruka muri Bibiriya nyoberwe aho nari ngeze. Nagiye kumva numva ibyuya mu kwaha biramanutse, amaguru mu ipantaro aba nk’amaboko, nyoberwa iyo ndi maze mpfa gusoma imirongo mbonye n’itari kuri gahunda.”
Ubwoba si ikintu mwa bantu mwe. Iyo bukabije hari abo butuma biyihagarikaho. Hari n’umusore wambwiye ko umunsi umwe yari mu kizami maze ahera ku kibazo cya mbere asanga atagishobora, icya kabiri biba ibyo, arakomeza agera ku cya nyuma asanga nta nta kimwe yashoboramo. Muzi ibyahise bimubaho? Yahise ngo yirangirizaho.
Bene ibi nibigira uwo bibabaho ntikagirengo ararwaye kuko ntibishobora kukubaho igihe cyose. Uko ugenda umenyera ibigutera ubwoba ni ko ubwoba bugeraho bugashira. Ngira ngo muzi umugani uvuga ngo “wirukankana umugabo cyera ukamumara ubwoba!”
Ubutumwa bwanyu umusaza Oswald arabutegereje kuri facebook kwa Oswald Oswakim no ku rubuga rwe http://www.oswaki.wordpress.com.


text:
Forum irakomeje. Kubera imvura nyinshi yaraye iguye abashinzwe imyiteguro byabaye ngombwa ko aho bagombaga gukorera hahinduka. Aho kuba kuri Stade Nyagisenyi twakoreye muri Colllege des Sciences de Nyamagabe.
Misa yo gutangira ku mugaragaro
Misa yo gutangiza ku mugaragaro Forum yayobowe na Myr Smaragde MBONYINTEGE umushumba wa Diyosezi ya Kabgayi akaba na Perezida w’Inama y’abepiskopi Gatolika bo mu Rwanda ari kumwe na Myr Servilien NZAKAMWITA umushumba wa Diyosezi ya Byumba na Myr Augustin MISAGO Umushumba wa Diyosezi ya Gikongoro.
Ijambo rya Myr Smaragde Mbonyintege afungura Forum ya cyenda.
Mu ijambo yagejeje ku bari muri Forum Myr Smaragde yerekanye ko ihuriro ry’urubyiruko mu Rwanda ribaye ku nshuro ya cyenda rigenda rirushaho gukomera ku buryo riteguye no kuburyo ryitabirwa. Ikindi kigaragara n’uko uko imyaka igenda ikurikirana ariko abasaseridoti barushaho kuyitabira kandi barimo abakiri bato benshi kikaba ikimenyetso cy’uko bazarushaho kwita ku rubyiruko bashinzwe.
Abitabira Forum ni abayobozi ni ukuvuga urubyiruko rwaje ruhagarariye abandi . Ibyo bazaronka muri iyi Forum bazajya kubisangiza abandi. Myr ati Insanganyamatsiko y’iyi Forum „ Mwigisha mwiza nkore iki….“icyo wakora wowe uhagarariye abandi mu guhugura urundi rubyiruko ni ugukunda ibyo ukora ukabikora umurikiwe na Yezu, umurikiwe n’inama nziza uzavoma muri iyi forum . Ubugingo bw’iteka tugomba guharanira, tugomba kubuharanira uyu munsi kandi buri munsi. Bose ntibazagira amahirwe nk’aya cya gisambo cyo ku musaraba.
Myr Smaragde yakomeje agira ati “Iyo mbareba numva nta kindi nakora uretse kubakunda, muri imbaraga za Kiliziya, abepiskopi barabashyigikiye kandi babitayeho“. Iyi forum y’urubyiruko iba buri mwaka, imyaka icyenda irarangiye tumaze kuzenguruka amadiyosezi yose. Ababishinzwe bazicara hasi bige icyerekezo, bahereye kuri experience y’imyaka icyenda bamaze. Icyo mpamya cyo ni uko zitazavaho.Wenda zakorwa ku bundi buryo ariko ntizizavaho.
Myr agarutse ku bijyanye no kunga no kubanisha abatuye akakarere k’ibiyaga bigari yibukije Umuyobozi w’Akarere ka Nyamagabe ko iyi Forum y’urubyiruko bagomba kuyibyaza umusaruro. Kuko iyo urubyiruko ruhuye imipaka ruyikuraho: Muri iyi Forum harimo abarundi n’abanyekongo bahuye n’abanyarwanda mu mugambi umwe. Niba hari gahunda yo kubaka amahoro n’amajyambere ni ukubyubakira kuri uru rubyiruko ruhura rwumvikana.
Izi Forum z’urubyiruko ni ishuri rikuru rya Kiliziya Gatolika yageneye urubyiruko. Urubyiruko rukabigiramo uruhare kuko ruriga kandi rukigishanya, rukajya inama, rugafata imigambi rukayishyikiriza bagengi barwo rukabona kuyishyira mubikorwa. Iyi forum y’urubyiruko abepiskopi turayishyikiye kuko tuzi imbuto yera zifitiye akamaro Kiliziya, zifitiye igihugu akamaro , zifitiye akarere dutuyemo akamaro.


text:
IBIBAZO URUBYIRUKO RWIBAZA
Ese ubu ni ubucuti gusa?
—Igice cya 2: Ibyo nkora byerekana iki?
Wifuza kuba uhari igihe cyose incuti yawe ikeneye ko muganira. Gusa hari umuntu mumaze iminsi muvugana cyane. Ikibazo ni uko uwo muntu mudahuje igitsina. Uribwira uti “turi incuti zisanzwe” kandi utekereza ko na we ari uko abibona. Ese ibyo byagombye kuguhangayikisha?
Ibintu bishobora kubaho
Kugira incuti y’umuntu mudahuje igitsina si bibi. Ariko se byagenda bite muramutse mugiranye ubucuti budasanzwe ukamurutisha abandi bose? Icyo gihe ashobora gutekereza ko hari ikindi ushaka kitari ubucuti busanzwe.
Ese koko ibyo ni byo ushaka ko atekereza? Reba ibintu ushobora kuba ukora utabizi.
Kwita ku muntu cyane.
“Nubwo nta cyo wakora ngo uhindure uko umuntu yiyumva, ntukwiriye kumubwira ko muri incuti zisanzwe, ngo hanyuma wenyegeze umuriro ukomeza kumuvugisha igihe cyose”
—Sierra.
Kugaragaza ko ushimishwa no kuba umuntu akwitaho.
“Si jye watangiye mwoherereza mesaje, ariko iyo yanyandikiraga naramusubizaga. Nyuma yaho, kumusobanurira ko twari incuti zisanzwe byarangoye.”
—Richard.
Gutuma umuntu akwitaho.
“Hari abantu bagirana ubucuti budasanzwe n’abandi ariko bikinira. Bakinisha ibyiyumvo by’abandi badatekereza ku ngaruka ibyo byabagiraho. Nagiye mbibona kenshi, kandi rwose birababaza.”
—Tamara.
Icyo wazirikana: Iyo uvugana n’umuntu buri gihe kandi ukamwitaho, biba bigaragaza ko umukunda.
Impamvu ugomba kubitekerezaho
Birababaza.
Icyo Bibiliya ibivugaho: “Iyo icyari cyitezwe kitabonetse bitera umutima kurwara” (Imigani 13:12). Ni iki ushobora kwitega ku muntu uhora akwereka ko agukunda?
“Imvugo igira iti ‘kuzirika umuntu ku katsi’ isobanura kurerega umuntu. Ibyo bishobora kubaho mu bucuti umukobwa agirana n’umuhungu. Niba utifuza kurambagiza umuntu ariko ugakomeza kumuzirika ku katsi, uzamubabaza.”
—Jessica.
Bituma abantu bakuvuga nabi.
Icyo Bibiliya ibivugaho: ‘Ntimukite ku nyungu zanyu bwite mwibanda gusa ku bibareba, ahubwo nanone mwite ku nyungu z’abandi’ (Abafilipi 2:4). Utekereza ko umuntu wita ku nyungu ze gusa aba ameze ate? Ibyo bituma abandi bamubona bate?
“Sinkunda umuhungu ukunda kugirana agakungu n’abakobwa. Ako gakungu kaba gaca amarenga y’uko ashobora kuzaguca inyuma nimuramuka mubanye. Umuntu nk’uwo aba ashaka ko umushimisha gusa kandi jye numva ari ubwikunde.”
—Julia.
Icyo wazirikana: Abantu bagaragariza abandi ko babakunda kandi mu by’ukuri badateganya gushakana na bo, barabababaza kandi na bo batiretse.
Icyo wakora
Bibiliya iravuga ngo jya ufata ‘abakiri bato nk’abavandimwe bawe’ naho ‘abagore bakiri bato’ ubafate ‘nka bashiki bawe, ufite imyifatire izira amakemwa’ (1 Timoteyo 5:1, 2). Nukurikiza iryo hame, uzabana neza n’abo mudahuje igitsina.
“Ndamutse mfite umugabo, nakwirinda kugirana agakungu n’umugabo w’undi mugore. Kubyitoza mpereye ubu nkiri umuseribateri bizamfasha gushyira mu gaciro mu mibanire yanjye n’abo tudahuje igitsina.”
—Leah.
Bibiliya iravuga iti “amagambo menshi ntaburamo ibicumuro” (Imigani 10:19). Iryo hame ntirirebana n’ibiganiro ugirana n’abandi gusa ahubwo rinareba mesaje mwandikirana. Ibyo bikubiyemo incuro mwandikirana n’ibyo mwandikirana.
“Sinumva impamvu wakwandikira umukobwa mesaje buri munsi kandi udateganya kumurambagiza.”
—Brian.
Bibiliya iravuga iti “ubwenge buva mu ijuru, mbere na mbere buraboneye” (Yakobo 3:17). Ushobora guhobera umuntu mu buryo busanzwe cyangwa ukamuhobera ushaka kumwereka ko umukunda.
“Iyo nganira n’umuhungu ngerageza kuvugana na we ibintu bisanzwe, ku buryo atagira ikindi akeka.”
—Maria.
Icyo wazirikana: Jya wisuzuma utibereye urebe uko witwara ku bo mudahuje igitsina. Umukobwa ukiri muto witwa Jennifer yaravuze ati “ubucuti si ikintu gipfa kwizana, ubwo rero ugomba kwirinda ikintu cyatuma incuti yawe itekereza ibintu bitari byo.”
Inama
Jya utega amatwi ibyo abandi bavuga. Niba umuntu akubajije ati “wowe na kanaka mufitanye gahunda?” bishobora kuba bigaragaza ko ubucuti ufitanye n’uwo muntu bwageze kure.
Jya ufata kimwe abantu mudahuje igitsina. Ntukagire uwo urutisha abandi.
Jya witondera mesaje, ni ukuvuga incuro uzoherereza umuntu, igihe uzimwoherereza n’ibyo umwandikira. Umukobwa witwa Alyssa yaravuze ati “ntukwiriye koherereza mesaje umuntu mudahuje igitsina saa sita z’ijoro.”


text:
Impyiko zacu ziri mu bice by’ingenzi mu mubiri wacu kubera akazi gakomeye zikora ko kuyungurura amaraso imyanda ikavamo. Zinafasha kandi kuringaniza umuvuduko w’amaraso ukajya kuri gahunda. Impyiko kandi zitanga ikinyabutabire cyitwa erythropoietin gifasha gukorwa k’uturemangingo tw’amaraso. Ese iyo zatangiye gukora nabi urabimenya? Reka turebere hamwe bimwe mu bimenyetso byakwereka ko impyiko zawe zatangiye gukora nabi.
Nk’uko abahanga mu by’ubuzima babitangaza, ngo nuramuka ubonye bimwe muri ibi bimenyetso bikurikira, uzamenye ko impyiko zawe zatangiye gukora nabi. Muri byo twavuga:
1. Gushaka kunyara kenshi: Niba ushaka kujya kunyara kenshi cyane cyane ninjoro, icyo gishobora kuba ikimenyetso cy’impyiko zidakora neza.
2. Umunaniro ukabije: Nyuma yo gukora akazi umuntu ashobora kunanirwa, ibi biba bisanzwe ariko iyo ubonye uhorana umunaniro kabone n’iyo waba waruhutse bihagije, icyo gishobora kuba ikimenyetso cy’impyiko zidakora neza. Akenshi bishobora guterwa n’imyanda iba yabaye myinshi mu mubiri kubera impyiko ziba zitayungurura neza amaraso.
3. Kwihagarika inkari zikazamo amaraso: Impyiko ziyungurura amaraso zigakuramo imyanda, iyo rero ziri gukora nabi uturemangingo tw’amaraso dushobora gusohoka mu nkari.
4. Kwireka kw’amazi mu bice by’umubiri: Kwibika kw’amazi mu mubiri akenshi nabyo bishobora guterwa n’impyiko zidakora neza. Mu gitondo ushobora kubona amaguru yabyimbye, iki rero gishobora kuba ikimenyetso cy’impyiko zidakora neza.
5. Kudasinzira neza: Iyo impyiko zidakora neza imyanda iba myinshi, ibi rero bituma umuntu adasinzira neza.
6. Umuvuduko w’amaraso uri hejuru: Impyiko zigira uruhare mu kuringaniza umuvuduko w’amaraso,zikora umusemburo bita rennin, iyo rero impyiko zidakora neza uyu musemburo ntutangwa neza, bityo bigatuma umuvuduko w’amaraso uzamuka.
Ibimenyetso byinshi bishobora guhuza n’izindi ndwara, bityo iyo ubonye ibimenyetso twavuze haruguru, ni byiza kujya kwa muganga kugira ngo harebwe niba ari impyiko zirwaye.
Ese wari uzi ko hari imiti myimerere yagufasha ku burwayi bw’impyiko?
Kubera akazi gakomeye impyiko zikora, ni ngombwa kuzisigasira zigakora neza, gusa hari igihe ushobora kuba uzirwaye, cyangwa baragusuzumye bakakubwira ko zidakora neza. Ubu rero habonetse imiti ikozwe mu bimera, ikaba yizewe ku rwego mpuzamahanga kuko ifite ubuziranenge butangwa n’ibigo bikomeye ku isi nka FDA (Food and Drug Administration), ikaba ifasha impyiko kuyungurura neza amaraso, irazisana iyo zangiritse, ndetse ikica udukoko twazangiza. Muri iyo miti twavugamo nka: Kidney tonifying capsule, Cordyceps plus Capsules, Soybean Lecithin capsules, Kudding plus tea,...
Twabibutsa ko iyi miti nta ngaruka igira ku muntu wayikoresheje. Uramutse ukeneye iyi miti wahamagara kuri 0789433795/0726355630 cyangwa ukaba wagana Horaho Life aho ikorera kwa Rubangura muri Etage ya 3, mu muryango wa 302. Ndetse wanasura urubuga rwabo arirwo www.horahoclinic.rw.


text:
Indimu, urubuto rukungahaye kuri vitamine C
Urubuto rw’indimu abahanga bemeza ko rukungahaye kuri vitamine C, ikaba inafite akamaro kanini karimo ako kurinda uturemangingo tw’umuntu cyangwa se cellule mu ndimi z’amahanga, ubushakashatsi bwakozwe n’urubuga medical news today, bugaragaza ko kurya urubuto rw’indimu bigabanya byinshi mu bibazo biterwa no kutagira vitamine C, ndetse ngo umuntu ukunda kurya uru rubuto kenshi ngo aba afite amahirwe make yo kwandura indwara ya cancer.
Usibye vitamine C, indimu kandi ikungahaye mu ntungamubiri za potassium, calicium, vitamine B6, phosphor, magnesium n’izindi. Imwe mu mimaro bavuga ko indimu ifite, harimo kuba yagabanya ibibazo byo kugabanuka kw’amaraso ajya ku bwonko, uku kugabanuka niko gushobora gutuma ubwonko budakora neza.
Mu bushakashatsi bwakorewe ku bagore bagera ku 19% barya ibiribwa birimo vitamine C, bwasanze ibi biribwa byarabagabanirije ikibazo cy’igabanuka ry’amaraso ajya ku bwonko, nk’urubuto rukungahaye kuri vitamine C, indimu n’umutobe wayo bifasha mu kurwanya cancer, kurya indimu y’umwimerere cyangwa se idashaje bifasha uruhu guhangana n’imirasire y’izuba ndetse bikarurinda kuzana iminkanyari.
Bivugwa kandi ko ku muntu urya indimu kenshi bimugabaniriza ibyago byo kurwara asima, kurya indimu ngo byongera intungamubiri yitwa iron, kuko iyo iyi ntungamubiri yabaye nke bituma amaraso agabanuka mu mubiri n’umuvuduko wayo ukajya hasi ugereranije n’uko byari bisanzwe.
Muri rusange ibiryo bikungahaye kuri vitamine C bifasha ubwirinzi bw’umubiri mu guhangana n’udukoko dutera ibicurane n’utundi duca intege umubiri w’umuntu, imwe mu yindi mimaro indimu ifite, harimo kuba ibuza ibiribwa bihase kugira ibara ryirabura, ubundi iyo wahase imbuto zitandukanye zirimo pomme, acocat cyangwa se ibiribwa bisanzwe nk’ibirayi, ibitoki cyangwa amashu, nyuma y’iminota mike bitangira gufata ibara ry’umukara, ibi ngo biterwa nuko umwuka uba wakoze akazi kawo ukabyara ingese iyo uhuye n’ibigize izo mbuto.
Abahanga bakaba bavuga ko mu gihe umuntu ahase bimwe muri ibi biribwa akwiye gutonyangirizaho umutobe w’indimu kugirango yirinde ko biba umukara, usibye uyu mumaro kandi abahanga mu by’ubuzima bemeza ko indimu ishobora kuba isoko y’akanyamuneza, ubushakashatsi bwagaragaje ko zimwe mu ntungamubiri zigize ibishishwa by’indimu zibasha gukorana n’amarangamutima y’umuntu bityo bikamutera akanyamuneza.
Bavuga kandi ko uburyo bwiza bushobora gutera ako kanyamuneza ari ugufata indimu ukayinywa mu cyayi wayishyiranyemo n’ibishishwa byayo, bivugwa ko indimu ishobora kugira uruhare mu gusibanganya inkovu ziterwa n’ibiheri ku mubiri w’umuntu.
Ikindi kandi ngo indimu ifite ubushobozi bwo kurwanya ikibazo cy’impumuro mbi mu birenge, niba ufite ikibazo cyo guhumura nabi mu birenge, ngo ni byiza ko wafata santilitilo (cl) 6 z’amazi ugashyiramo umutobe w’indimu imwe nini maze ukayakaraba ibirenge kandi ukabikora buri munsi mu gihe kingana n’ibyumweru bibiri.
Source: medical news today.com
Liliane [email protected]


text:
Nshuti za Yesu muraho? Nizere ko mwaramutse neza. Nkomeje kubagezaho amagambo 7 Yesu yavugiye ku musaraba. Uno munsi tugeze ku ijambo rya 5 aho yavuze ngo " Mfite inyota".
Iri jambo nakomeje kuritekerezaho umunsi wose. Buri uko naryibukaga nibazaga amasomo riduha nk’abizera Yesu muri iki gihe.
Dore amwe mu masomo nize :
1) Ikimenyetso cy’ububabare bw’umubiri. Yesu yabambwe ari umuntu 100%. Umuntu ufite umubiri, umuntu ubabara, umuntu usonza, ugira inyota. Abantu benshi bakeka ko Yesu yagiye ku musaraba akingiye ububabare. Ibi sibyo. Yarababaye ku bwawe. Umubiri we watakaje amaraso kubera kuva, washyizemo amazi. Nibwo yavuze ariya magambo bivuye mu bu babare.
2) Ikimenyetso cyo gusohora kw’ibyanditswe kuri we. Aya magambo Yesu yavuze ni amwe mu magambo yavuzwe kuri we. Zab. 69:21 "Kandi bampaye indurwe kuba ibyokurya byanjye, Ngize inyota bampa umushari wa vino. Iki cyanditswe cyagombaga gusohora kugira ngo bihamirize abantu ko Yesu ariwe Ibyanditswe byose bisohoreramo.
3) Ikimenyetso cyo guca bugufi. Nk’umwana w’Imana, gusaba, gutegereza ko ahabwa, kwasama kugeza aho aramizwa "Sipongo" n’ikimenyetso cyo guca bugufi. Yagombaga kumvira kugeza asoje umurimo.
4) Ikimenyetso cy’ubutsinzi. Usomye neza uriya murongo wa 28, usanga ko Yesu yabikoze azi neza ko ageze ku ndunduro y’igikorwa cyo gucungura. " Yesu amenye y’uko noneho byose birangiye".
Icyampa ukumva cyane iri jambo Yesu yavuze ku bwawe!
Ndabakunda! Dr Fidèle MASENGO, Foursquare Gospel Church Kimironko masengof@yahoo.fr


text:
Ishuri Rikuru ryigisha Imyuga n’Ubumenyingiro mu Ntara y’Iburasirazuba ryagaragaje udushya turimo n’icyakemura iki kibazo n’impanuka zikaba zagabanuka.
Ni mu imurikagurisha ryateguwe n’Intara y’Uburasirazuba aho abanyeshuri bagaragaje uburyo bushobora gufasha polisi kubona amakuru y’abadakurikiza umuvuduko wagenwe bityo bakabihanirwa n’ubuzima bw’abantu bukarengerwa.
Uko ubwo buryo bukora,hari akuma gashyirwa mu modoka gatanga amakuru mu buryo bw’ubutumwa bugufi (automatique sms),aho umushoferi urengeje umuvuduko wagenwe ako kuma gahita kohereza ubutumwa bugufi burimo nimero iranga imodoka, itariki ndetse n’isaha n’aho byabereye.
Ibyo byafasha kwirinda impanuka kuko abashoferi bazajya bitwararika kurenza umuvuduko mu gihe bazaba bazi ko amakuru ahita atangwa binyuze mu ikoranabuhanga, bitarindiriye gutegereza abapolisi bashinzwe umutekano wo mu muhanda.
Akandi gashya kamuritswe n’iri shuri ni uburyo bwo gukora amakaro hifashishijwe amabuye yo mu bwoko bwa marble ndetse n’ibikoresho biboneka mu Rwanda.
Ayo makaro ashobora gukoreshwa incuro irenze imwe kuko ushobora gusenya inzu ukazongera ukayakoresha akiri mazima.Ibi byerekana ko gahunda yo guteza imbere ibikorerwa mu gihugu ishoboka kuko abanyarwanda na bo bashoboye gukora ibikomeye kandi biramba.
Umuyobozi wa IPRC East,Ephrem Musonera avuga ku bijyanye n’udushya twamuritswe yagize ati ’’ Ni inshingano zacu guhanga udushya mu buryo buhoraho, hari ibikorwa byinshi dusanzwe dukora kandi hari n’ibindi tuzakora kugira ngo abanyeshuri biga hano bakomeze guhanga udushya tujyanye no gukemura ibibazo by’aho iri shuri riri ndetse n’iby’abanyarwanda muri rusange.’’
Abanyeshuri bamuritse ibyo bikorwa bavuga ko nta bwoba bafitiye isoko ry’umurimo kuko baba bizera ko ibitekerezo byabo byavamo imishinga ibyara inyungu.
Ishimwe Eric urangije umwaka wa gatatu w’ubwubatsi muri kaminuza, akaba ari na we wazanye umushinga wo gukora amakaro yagize ati ’’Mu byo twiga harimo no kwihangira imirimo, ubu nta bwoba mfite kuko uyu mushinga wo gukora amakaro wambyarira inyungu. Ndateganya gukorana n’ikigega BDF gitera inkunga imishinga ibyara inyungu, maze uyu mushinga ukazanzanira amafaranga aho kwirirwa nshakisha akazi.’’
Umuyobozi wa IPRC East yijeje ko ku bufatanye n’akarere ka Ngoma hazashyirwaho ikigo kizajya gifasha abanyeshuri bafite ibitekerezo n’imishinga ibyara inyungu kubishyira mu bikorwa bityo bakaba ba rwiyemezamirimo.
Mu imurikagurisha ry’Intara y’i Burasirazuba ryabaye kuva tariki ya 18-kugeza tariki ya 29 mu karere ka Rwamagana rikaba ryarasoje IPRC–East yegukanye umwanya wa kabiri mu bamuritse neza.


text:
Kayonza: Umuyobozi mushya w’akarere ushinzwe imibereho myiza y’abaturage ngo yiteguye kuba umugaragu w’abaturage
Uwibambe Consolee uherutse gutorerwa kuba umuyobozi w’akarere ka Kayonza wungirije ushinzwe imibereho myiza y’abaturage ngo yiteguye kuba umugaragu w’abaturage kugira ngo inshingano yahawe azabashe kuzisoza neza. Avuga ko icyizere abaturage bamugiriye ari cyo kizatuma abatega amatwi kandi akagikoresha mu nyungu rusange z’abaturage.
Ati “Icyo nizeza abaturage bangiriye icyizere ni uko mu by’ukuri ngiye kubabera umugaragu. Ni mu mwanya wo kugira ngo mbatege amatwi kandi ndebe n’inshingano mfite zijyanye no guteza imbere imibereho y’abaturage nzisoze nezaâ€
Madame Uwibambe avuga ko mu byo ashyize imbere harimo gukora ubuvugizi mu nama njyanama y’akarere ka Kayonza no mu zindi nzego zisumbuye, kugira ngo abaturage batarabona amazi meza n’amashanyarazi kimwe n’ibindi bikorwa by’ubuzima muri rusange na bo bibagereho.
Yongeraho ko kugira ngo azabashe kugera ku nshingano ze akeneye ubufatanye bw’abaturage kuko we ubwe ntacyo yageraho nk’uko abivuga. “Njye njyenyine ntacyo nageraho, ariko mfatanyije n’abayobozi bagenzi banjye, inama njyanama n’abaturage ubwabo twafatanya mjuri gahunda yo guteza imbere igihugu dutumbereye icyerekezo 2020†uku ni ko Madame Uwibambe abisobanura.
Akarere ka Kayonza n’intara y’uburasirazuba muri rusange kamaze kugeramo amashanyarazi ku rugero ruri hejuru n’ubwo ataragera hose. Cyakora bamwe mu batuye muri ako karere baracyafite ikibazo cyo kutagira amazi meza, ku buryo bikibereye bamwe imbogamizi mu kunoza isuku no kwirinda indwara ziterwa n’isuku nke.
Umuyobozi w’akarere ka Kayonza wungirije ushinzwe imibereho myiza y’abaturage avuga ko mu gihe azaba afite azagerageza kwegera abaturage kugira ngo bigire hamwe uburyo ibibazo abaturage bagaragaje byashakirwa ibisubizo.
Uwibambe Consolee yatorewe kuba umuyobozi w’akarere ka Kayonza wungirije ushinzwe imibereho myiza y’abaturage tariki 23/11/2013, akaba yarasimbuye kuri uwo mwanya Mutesi Anita na we watorewe kuba umudepite mu nteko ishinga amategeko mu matora yabaye muri Nzeli 2013.


text:
Mu bushakashatsi bwakorewe mu gihugu cy’u Bwongereza abagore n’abakobwa babo bagera kuri 92% byagaragaye ko bose bahuza imyumvire ku miterere y’inkweto bakunda.
Ubushakashatsi bwakozwe na Debenhams, sosiyete yo mu gihugu cy’u Bwongereza ikora ibijyanye n’ubucuruzi bw’amazu acururizwamo ndetse n’ibindi bintu binyuranye birimo n’inkweto byagaragaje ko abana bakunda inkweto zisa n’iza ba Nyina kugera ku miguru y’inkweto bafite, imiterere yazo hitawe kuri talons ndetse n’amabara yazo, aho usanga aba bana bifuza gutunga ibisa n’iby’ababyeyi babo(ba Nyina).
Ese bihuriye n’uruhererekana (Génétique) rushingiye ku maraso ?
Hakorwa ubu bushakashatsi hifujwe kumenya niba ibi ntaho bihuriye n’uruhererekana rw’imico n’imiterere binyuze mu maraso(d’une façon génétiques) hagati y’umwana na Nyina hakorwa ibizamini byinshi n’amasuzuma atari make agamije kugaragaza niba nta huriro rishobora kuba rituruka mu ruhererekane rw’amaraso hagati y’ababyeyi n’umwana, uretse ko mu buryo bufatika nta cyemezo ntakuka kibigaragaza Nyamara abakoze ubu bushakashatsi bo ntibahwemye kubishimangira.
Natelle Baddeley umwe mu bayobozi ba sosiyete ya Debenhams yatize ati :”Byaba biturutse ku ruhererekane rw’amaraso cyangwa se imikurire y’umwana mu gihe cy’ubwangavu ibyo nti tubizi, ariko ikigaragara cyo ni uko umwana w’umukobwa akomora umuco wo gukunda inkweto zifite talons ndende bawukomora kuri ba Nyina “.
Uretse kuba abakobwa benshi bigana ba Nyina umuco wo kwambara inkweto zifite talons ndende, ibyamamare nabyo byaje ku rutonde rw’abiganwa n’abana b’abakobwa kwambara amoko y’izo nkweto.
Kuba benshi bakunda izi nkweto ntibibuza ko zigira ingaruka ku muntu ukunze kuzigenderamo, aho ashobora kuzarwara indwara zifata mu mavi.
Reba Video
Gukunda kwambara Inkweto Ndende byaba bikomoka mu muryango
at 7:19:00 AM
Labels: abagore


text:
Gatsibo: ubuyobozi bwashimiwe guteza imbere abaturage mu mihigo
Rimwe mu matsinda risura umurenge wa Remera mu karere ka Gatsibo Abagize itsida ryo kureba uburyo akarere ka Gatsibo kashyize mu bikorwa imihigo kasinyanye na perezida wa Repubulika taliki ya 22 Kamena, 2012 bashimye More...
Nyamagabe: Abaturage barakangurirwa kugira uruhare mu bikorwa by’iterambere.
Abitabiriye inama bateze amatwi umuyobozi w’akarere ka Nyamagabe. Ihuriro ry’imiryango itari iya leta rikorera mu karere ka Nyamagabe rirakangurira abaturage bo muri aka karere kugira uruhare More...
Rwanda | Ruhango: Abavuga rikumvikana barasaba ko abaturage bajya bahabwa umwanya mu byemezo bifatwa na Leta
Abavuga rikijyana mu karere ka Ruhango, baravuga ko Leta ikwiye kujya iha umwanya abaturage ikumva ibitekerezo byabo mu bikorwa iba iteganya, kuko ngo hari igihe bajya kumva bakumva inzego zo hejuru zibaturaho ibintu More...
KARONGI: Ubukene cyangwa Ubukire bwa mbere buba mu myumvire – Uwiringiyimana Philiber
Inteko Rusange y’Inama y’Igihugu y’Urubyiruko y’akarere ka Karongi yabereye muri centre Bethel-Rubengera Urubyiruko rwo mu Karere ka Karongi rurasabwa kugira imyumvire ireba kure kugira More...
Mu myaka ibiri, nta mwana w’u Rwanda uzaba akirererwa mu kigo cy’imfubyi
Nyuma y’uko Minisitiri w’Intebe yasabye ko nta bana bongera kurererwa mu bigo by’imfubyi, hashyizweho ingamba z’uko abo bireba bazabyifatamo kugira ngo abana bose babashe kurererwa mu More...
Imihigo igomba gusubiza ibibazo bihari aho kuyishyira mu bikorwa kugira ngo mubone amanota- Ntanyoma
Mu gihe habuze iminsi mikeya ngo hasuzumwe imihigo y’umwaka wa 2011-2012 ndetse hamurikwa imihigo ya 2012-2013, abayobozi b’inzego z’ibanze bo mu karere ka Gakenke bibukijwe ko imihigo More...
Nyabihu: Assistant Inspector Mushimiyimana Théresie arahamagarira abaturage kurwanya ibiyobyabwenge
Abaturage ba Nyabihu bashishikarijwe kurwanya no kurandura burundu ibiyobyabwenge Guhera kuri uyu wa 26/06/2012 mu gihugu hazatangizwa gahunda yo kurwanya ibiyobyabwenge mu turere twose uko ari 30 tugize u Rwanda. More...
Ukwezi kwa gatandatu kurarangira abaturage bose bo mu ntara y’amajyaruguru bazi gusoma no kwandika
Guverineri w’intara y’amajyaruguru atangaza ko mu rwego rwo kurwanya ubujiji muri iyo ntara hafashwe ingamba ko ukwezi kwa Kamena 2012 kuzarangira abanyarwanda bo mu ntara y’amajyaruguru batari More...
Gakenke : Barihanangiriza abunzi basaba inzoga y’abagabo kugira ngo bakemure ibibazo by’abaturage
Umuyobozi w’akarere, Nzamwita Deogratias arihanangiriza bamwe mu bunzwi bo mu karere ayobora basaba inzoga y’abagabo kugira ngo bakemure ibibazo by’amakimbirane bagezwaho n’abaturage. Avuga More...
Abacukura amabuye y’agaciro barasabwa guca akajagari kagaragara muri uwo murimo
Minisitiri w’umutungo kamere arasaba abakora umurimo wo gucukura amabuye y’agaciro guca akajagari kagaragara muri ako kazi kugira ngo bibinjirize amafanga ariko bikozwe mu buryo butunganye. Stanislas More...


text:
Mu ntara y,Uburengerazuba habarizwa amashuri atandukanye harimo n,iry,umuziki riba ku Nyundo.Iri shuri rero kuri ubu hamaze kumenyekana ko rigiye kwimuka muri aka gace.
Mu ntara y,Uburengerazuba habarizwa amashuri atandukanye harimo n,iry,umuziki riba ku Nyundo.Iri shuri rero kuri ubu hamaze kumenyekana ko rigiye kwimuka muri aka gace.
Ishuri rya muzika ryo ku Nyundo mu karere ka Rubavu rigiye kwimukira mu karere ka Muhanga ari nako rihita rifata abandi banyeshuri 30 bafite impano ya muzika ngo baze kuyiga kurushaho ngo babe abanyamwuga.
Iri shuri ryakoreraga mu ishuri ry’ubugeni mu murenge wa Nyundo mu kagari ka Terimbere irushande rw’umugezi wa Sebeya, Iburengerazuba.
Jacques Murigande uzwi ku mazina ya “Might Popo” akaba n’umuyobozi mukuru w’ishuri yabwiye itangazamakuru ko bagiye kwimura iri shuri kuko aho bakoreraga hamaze kuba hato kandi bakeneye kwagura ibikorwa bigendanye no kwigisha muzika.
- Might Popo umuyobozi w,ishuri rya muzika ryo ku Nyundo
Ati “Impamvu nyamukuru yo kwimuka ni ubuto bwa hariya ku Nyundo, buriya hari n’ igihe twigishirizaga munsi y’ibiti hariya kuri Sebeya, gusa tubifashijwemo na WDA batwemereye hariya i Muhanga hahoze haba ishami rya kaminuza nkuru (i Kavumu) tuzatangira kuhakorera kuri 20 Mutarama”.
Muri uku kwezi kandi nibwo iri shuri rizafata abandi banyeshuri baziyongera ku bahasanzwe.
Might Popo avuga ko mu masomo batanga ubu hiyongereyeho gutunganya muzika (production) no gutunganya ibyuma bya muzika (sound technique).
Muri iki cyumweru dutangiye nibwo abiyumvamo impano bazatangira gutoranywamo. Uwifuza kwiga muri iri shuri asabwa kuba yarize byibura amashuri atatu y’ icyiciro rusange.
Tariki 19 Mutarama muri IPRC Kigali nibwo abatoranyijwe mu turere bazashyirwa hamwe bakarushanwa hagatoranywa 30 bajya kwiga ibigendanye no kuririmba muri iri shuri na 20 bazajya kwiga gutunganya muzika no gutunganya ibyuma bya muzika.
Abazatoranywa bazatangira kwiga tariki 20 Mutarama basange abandi bahageze mu 2015 bakiri kwiga.
Iri shuri ryigisha muzika ryatangiye mu 2014, abaryigamo barangiza amasomo nyuma y’imyaka itatu, aba mbere barirangijemo basohotse mu kwa gatatu 2017.
Ibitekerezo
Mfite petit Frere nshaka ko nawe akora competition akajyakwigayo, nabazaga contact umuntu yabari aho full information za competition kigaLi, before yuko bajyamuri IPRC Kanda hano umusubize
umuntu yabona ate contact zaho? Kanda hano umusubize


text:
Ibi byagarutsweho ku ya 22 ukwakira 2016 mu Mwiherero w’abayobozi b’ihuriro ry’Abanyarwanda baba muri Canada,RCA-Canada n’abayobozi b’Abanyarwanda mu Karere ka Ottawa-Gatineau.
Uyu mwiherero w’aba bayobozi wari ugamije kureba aho bavuye, aho bageze n’aho bagana, kureba ibikorwa bakoze niba barabikoze neza, aho bagomba gukosora n’aho bagomba gushyira imbaraga, noneho bakareba ibizakorwa ubutaha.
Théophile Rwigimba wateguye iki gikorwa yishimiye ubufatanye bwa ambassade na RCA-Canada, anemeza ko bazakomeza gufatanya.
Abari mu mwiherero bashoboye kuganira ku bibibera mu mijyi yabo bashobora no kungurana inama y’uko ibintu bimwe byajya bigenda nk’ibyerekeranye n’uko abantu bajya bitabira ibikorwa bitandukanye bitegurwa na RCA z’uturere.
Bemeranyije amategeko azemezwa n’inama rusange yo muri Mutarama 2017.
Abanyarwanda baba mu mahanga bifuje gukomeza kugira uruhare mu iterambere ry’igihugu cyabo babinyujije mu mahuriro yabo aho bazishakamo 100 000$ yo gutanga umusanzu muri gahunda za leta zihashya ubukene nka Girinka na Mituweli.


text:
lS0MO RYA MBERE
Ibaruwa ya Mutagatifu Yakobo Intumwa (Yak 2,1-9)
1Bavandimwe, ntimukitiranye kwikundira abantu bamwe n'ukwemera mufite muri Nyagasani Yezu Kristu, wisesuyeho ikuzo. 2Koko rero, niba mu ikoraniro ryanyu hinjiye umuntu ufite impeta za zahabu, wambaye neza cyane, hakinjira n'umukene wambaye imyenda y'ibishwangi, 3maze mukarangamira umuntu wambaye imyambaro myiza, mukamubwira muti «Wowe icara muri uyu mwanya w'icyubahiro», naho umukene mukamubwira muti«Wowe hagarara hariya », cyangwa se «wicare mu nsi y'akabaho nkandagizaho ibirenge byanjye», 4ubwo se ntimuba mwivanguye ubwanyu? Ntimuba se mubaye abacamanza b'ibitekerezo bifutamye?
5Nimwumve, bavandimwe nkunda! Mbese nyine, lmana si YO yahisemo abakene muri iyi si, kugira ngo babe abakungahazwe mu kwemera, n'abagenerwamurage b'lngoma Imana yasezeranyije abayikunda? 6Nyamara mwebwe mwima umukene icyubahiro cye! Mbese ye, abakire si bo babakandamiza? Si bo se babajyana munkiKo? 7Si bo se batuka izina rya Kristu mwitiriwe? 8Icyakora, niba mukurikiza itegeko rihatse yose nk'uko byanditswe ngo «Uzakunde mugenzi wawe nkawe ubwawe », mukora neza. 9Ariko niba mugira uruhande mubogamiramo, mukora icyaha, mugashinjwa n'itegeko murengaho.
ZABURI (Zab 34 (33), 2-3, 4-5, 6-7)
Inyik/ Umunyabyago yaratabaje, Uhoraho aramwumva.
Nzashimira Uhoraho igihe cyose,
ibisingizo bye bizahora ubudahwema mu munwa wanjye. ".
Ishema mfite ryose ndikesha Uhoraho,
ab'intamenyekana nibabyumve maze bishime!
Nimwogeze Uhoraho hamwe nanjye,
twese hamwe turatire izina rye icyarimwe.
Nashakashatse Uhoraho aransubiza,
nuko ankiza ibyankuraga umutima byose.
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje, Uhoraho aramwumva,
maze amuzahura mu magorwa ye yose.
IBANGONDIRIMBO RIBANZIRIZA IVANJILI (Yh 6, 63.68)
Alleluya Alleluya.
Amagambo yawe Nyagasani,
aturuka kuri Roho kandi agatanga ubugingo.
Ufite amagambo y'ubugingo bw'iteka.
Alleluya.
IVANJILI
+Mariko (8,27-33)
Muri icyo gihe 27Yezu ajyana n'abigishwa be, agana mu nsisiro za Kayizareya ya Filipo. Bakiri mu nzira abaza abigishwa be ati «Abantu bavuga ko ndi nde?» 28Baramusubiza bati «Ngo uri Yohani Batisita, abandi ngo uri Eliya; naho abandi ngo uri umwe mu bahanuzi.» 29Ati «Mwebwe se muvuga ko ndi nde?» Petero aramusubiza ati:-«Uri Kristu» 30Nuko Yezu arabihanangiriza ngo ntibagire uwo babibwira.
31Nuko atangira kubigisha ko Umwana w'umuntu agomba kuzababara cyane agacibwa n'abakuru b'imiryango, n'abaherezabitambo bakuru n' abigishamategeko, akicwa, ariko akazazuka nyuma y'iminsi itatu. 32Ibyo yabibabwiye akomeje. Nuko Petero aramwihugikana, atangira kumutonganya. 33We ariko arahindukira maze areba abigishwa be, acyaha Petero amubwira ati . «Hoshi, mva Irunde SekIbi! Kuko ibitekerezo byawe bitavuye ku Mana, ahubwo ku bantu!»


text:
Dore impamvu icumi zatuma wiga indimi z’amahanga
Nubwo bwose kwiga ururimi rw’amahanga bisaba umwanya n’umwete, bishobora gutuma ufungurirwa amarembo bikaguha n’amahirwe yo kumenya imico y’ahandi. Ikibabaje n’uko ingorane abantu bahura nazo biga indimi, bituma bamwe babireka imburagihe bitwaza impamvu nko kuvuga ko Icyongereza ari ururimi rukoreshwa ku Isi , umuntu akavuga ati :’’Nirwo rurimi rwonyine nkeneye kwiga ».
Nubwo bwose ushobora kubaho mu buzima bwawe ukoresha Icyongereza gusa, menya impamvu 10 zikurika zatuma wiga ururimi rw’amahanga (...)
Nubwo bwose kwiga ururimi rw’amahanga bisaba umwanya n’umwete, bishobora gutuma ufungurirwa amarembo bikaguha n’amahirwe yo kumenya imico y’ahandi. Ikibabaje n’uko ingorane abantu bahura nazo biga indimi, bituma bamwe babireka imburagihe bitwaza impamvu nko kuvuga ko Icyongereza ari ururimi rukoreshwa ku Isi , umuntu akavuga ati :’’Nirwo rurimi rwonyine nkeneye kwiga ».
Nubwo bwose ushobora kubaho mu buzima bwawe ukoresha Icyongereza gusa, menya impamvu 10 zikurika zatuma wiga ururimi rw’amahanga nk’uko tubikesha urubuga rwa Linguim.
1. Kugira amahirwe yo kubona ubunararibonye ku kazi
Iyo umaze kumenya ururimi rw’amahanga uba ufite amahirwe menshi yo kubona akazi, kuko hazaba abantu bakeya bapiganira umwanya kubera kutuzuza ibisabwa haharimo no kumenya ururimi rw’amahanga. Bitewe n’uko Isi igenda iba nk’umudugudu, ibigo byinshi byifuza gukoresha abantu bavuga indimi nk’ebyiri cyane cyane nk’abavuga ururimi rw’Icyongereza bashobora no kuvuga Igifaransa, Icyesipanyoro, Igifaransa, Ikidage n’izindi ndimi zamamaye.
Imibare yerekana ko abakoresha bahemba abakozi bavuga indimi zirenze 2 hagati ya 5 ku ijana na 20 ku ijana buri isaha irenzeho ugeranije n’abandi bakozi batazizi. Urugero umukozi uzi ururimi rumwe , ashobora guhembwa amadolari 12 ku isaha igihe uzi indimi nyinshi we ahambwa amadolari 14 ku isaha. Niba ushobora kuvuga neza ururimi rushya, ushobora kuba umusemuzi wigenga uhembwa neza (umusemuzi wo muri Leta z’Unze Ubumwe za Amerika abona byibura amadolari ibihumbi 6 ku kwezi).
Nubwo bwose waba wishimiye akazi ufite, kumenya ururimi rushya bishora kuguha ubunararibonye ku kazi, ukaba wabona umwanya mu kigo gisaba abavuga indimi zirenze 2 kandi gihemba neza.
2. Kunononsora imivugire y’ururimi
Ubushakashatsi buvuga ko kumenya ururimi rushya bikongerera imivugire myiza y’ururimi rwawe rwa gakondo. Uburyo wiga ururimi rushya bituma ubwonko bwawe bugenzura amagambo ku buryo abantu benshi bobona ko badafite imbogamizi nyinshi yo gufata mu mutwe amagambo, nyuma y’uko bize ururimi rw’ahandi. Indimi zose zo mu mahanga siko zose zifite igisanira cy’amagambo mu Cyongereza, kuri ibyo rero ugira ubumenyi bwo kumenya uko uvuga ibintu n’ibikorwa.
Iyo wiga ururimi rushya, ugomba guhuza ijambo rishya n’irindi usanzwe ufite mu nyunguramagambo y’Icyogereza. Iyo ukoze ibyo, uba wongeye ubushobozi ubwonko bwawe bigatuma bukora neza. Iyo ukoze ibyo uba wongeye ubwonko bwawe ubushobozi mu buryo buziguye butuma bukora neza aho ijambo ryose uvuze rihuzwa n’irindi ryo murundi rurimi. Ushobora kubona ukuntu bikworohera gukora interuro, kuko ururimi rwawe rushya rugufasha kugira ubumenyi bwo guhanga no kwisobanura. Abahanzi b’ibyamamare, abanditsi b’ibitabo n’indirimbo bo mu gihe cyacu bavuga indimi zirenze rumwe.
3. Kwongera ubuzima mu rukundo
Iyo umenye ururimi rw’amahanga, umenya n’indi mico, bikakwongerera amahirwe arenze inshuro ebyiri yo kubasha kuvugana n’inshuti yawe utashoboraga kuvugana mbere. Niyo waba utashaka gushaka inshuti y’inkoramutima yo mu mahanga utashoboraga kuganiriza mbere, ubushakashatsi bwerekanye ko abakoresha ururimi rw’Icyongereza bakururwa n’abantu bavuga ururimi rwa kabiri , kuko ibyo byerekana ko ari abanyabwenge kandi basobanukiwe n’indi mico. Ibyo ariko ntibisobanura ko kumenya interuro z’imitoma bizakuzamura mu ntera y’ubureshyi, ariko ko ushobora kuvuga ururimi w’iyizeye bigatuma bakwibazaho kandi ushobora kugirana n’abandi ibiganiro.
4. Kunezerwa mu ngendo zawe
Gutembera mu mahanga bishobora kuguha ubumenyi utazibagirwa mu buzima bwawe, ariko ibyo nabyo bigutwara amafaranga atari makeya. Niba witeguye gukoresha amadolari menshi ujya kuruhuka, ni byiza ko uzashobora kuvugana n’abatuye icyo gihugu no kuvanamo ibyiza mu bumenyi bwawe, hagati aho uzabasha kumenya ibibera muri ako gace.
Uzabona ko bizakworohera kuyoboza inzira ugomba kunyuramo niba uwo uyuboza yumva ururimi uvuga. Ntibisaba ko ubanza kumenya ururimi neza cyane mbere yo gukora urugengo ahubwo, bigusaba ko umenya amagambo y’ibanze azagufasha kugera kure.
5. Kwimenyereza umuco mushya
Niba ufite igitekerezo cyo kuva mu gihugu ugiye mu kindi, ni byiza ko wamenya ururimi gakondo rwaho ugiye. N’utagira ubushobozi bwo kuvugana n’abo uzaba uri kumwe nabo, bizakugora kumenyera aho uzaba uri, kubona akazi no kugira inshuti. Niba ushaka gukomeza kubaho nk’uko ubyifuza, uri mu gihugu aho ururimi rw’Icyongereza atari rwo rukoreshwa aho ngaho, bizakubera ngombwa ko wiga ururimi rw’ahandi. Niyo wajya ahantu abantu benshi bavuga ururimi rw’Icyongerza, kumenya ururimi gakondo rwahongaho bizakugirira inyungu.
6. Kuziba icyuho hagati y’abagize umuryango wawe
Ntibikunze kubaho ko abantu bakuru baturuka mi miryango ifite uruhurirane rw’imico myinshi badakunze kumenya ururimi ry’Icyongerza. Ariko nyamara kuvugana n’abakwegereye hari igihe biba ingorabahizi, kutumvikana bishobora kubangamira ibihe byiza byo mu mateka y’umuryamgo. Ahandi ariko, niba ushobora kumva no kuvugana n’abakwegereye, inama n’iminsi mikuru uzabyitabira, kandi ntabwo uzumva uhejwe igihe uzumva umuntu yumva indirimbo cyangwa akurikira ibiganiro kuri televisiyo y’ahandi.
7. Kubasha kwitabira uburyo bushya bwo kuruhuka
Niba waba waratereye ijisho kuri televisiyo y’ahandi, ukibaza uti :’’Birashoboka ko biriya bintu bisekeje, iyaba nabashaga kumenya icyo bariya bantu baseka’’, n’uko rero uba wacitswe n’igihe kimwe cyo kwishimisha mu byuzima bwawe, gusa kuko utazi urwo rurimi. Kumenya urundi rurimi rwo hanze bizagufasha kumenya no gusobanukirwa muzika na filimi utigeze umenya mbere. Kumenya ururimi rw’amahanga bizagufasha kubasha kumva no gukurikira imirongo myinshi y’ama radiyo na televisiyo zo kw’Isi, bizagufasha kuruhuka.
8. Kwamamara bihagije
Kumenya ururimi rw’ahandi biguha ubushobozi bwo kugera ku bantu benshi. Niba ukoresha internet, ukubaka urubuga nko mu rurimi rw’Icyesipanyoro ni urugero, bishobora gutuma ugira abantu benshi bagusura. Niba uri umuvugabutumwa cyangwa undi wese utanga ubutumwa, kumenya ururimi rurenze rumwe bigufasha kugera ku ntego yawe. Uba ubashije kuziba icyuho cyo kutamenya indimi, kandi bigufasha kugira abantu benshi basura urubuga rwawe bityo n’ubutumwa bwawe bukamamara.
9. Kumenya neza imitekerereze y’abantu n’imico
Nkuko ururimi ari bumwe mu buryo bwo kuvugana, kwiga urundi rurimi bishobora kwongera uburyo abantu batekereza kandi bavugana. Ibigo byinshi by’ubushakashatsi byibanda ku myigire y’imitekerereze y’imvugo n’icyo bihuriyeho. Ubumenyi mu kumvikana bigufasha kumva buri kantu kose k’umuco niyo byaba bitari mu rurimi rwawe rwa gakondo.
Nyuma y’amezi menshi uganira n’abantu mu rurimi rw’amahanga wamenye vuba, ubasha kubona ibintu by’umwihariko by’imico n’imyifatire n’ukuntu bihuzwa n’uburyo bwo kuvuga. Niba ushishikajwe n’imitekerereze kandi ushaka kumenya bihagije ibiranga amoko n’imico bitandukanye , kumenya ururimi rushya ni uburyo bwiza bwo gukora.
10. Kugira icyizere mu buzima
Bishingiye ku bumenyi bw’imico buherekejwe n’ubumenyi bw’ururimi rw’amahanga, bikunze kuba ko umuntu umaze kumenya indimi nk’ebyiri yiyumva ndetse akibona mu byizere bibiri icya kimwe. Ku bantu benshi ibi birema mu bantu umutima mushya, kandi bashobora kumva ko bisanga aho bari hashyashya bakurikira ibibera aho batari basanzwe batuye mbere.
Kumenya ururimi rushya rw’ahandi ni uburyo bumwe bwo kubona ibintu mu bundi buryo iyo uhuye n’ihezwa cyangwa se iyo uhuye n’imihindagurikire y’imibereho.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
2 Nuko rero, mwiyambure ububi+ bwose n’uburiganya bwose n’uburyarya no kwifuza no gusebanya k’uburyo bwose,+
2 kandi mumere nk’impinja zivutse vuba,+ mugirire ipfa ryinshi amata adafunguye+ yo mu ijambo ry’Imana kugira ngo abakuze abageze ku gakiza,+
3 niba mwarasogongeye mukamenya ko Umwami agira neza.+
4 Nimumusange we buye rizima.+ Ni iby’ukuri ko abantu+ baryanze,+ ariko Imana yararitoranyije, kandi ibona ko ari iry’agaciro kenshi.+
5 Namwe ubwanyu muri amabuye mazima yubakishwa inzu yo mu buryo bw’umwuka,+ kugira ngo mube abatambyi bera batamba ibitambo byo mu buryo bw’umwuka+ byemerwa n’Imana binyuze kuri Yesu Kristo.+
6 Ibyanditswe biravuga ngo “dore ngiye gushyira i Siyoni ibuye ryatoranyijwe, ibuye ry’urufatiro rikomeza imfuruka, ry’agaciro kenshi; kandi nta wuryizera uzamanjirwa.”+
7 Ku bw’ibyo rero, ni uw’agaciro kenshi kuri mwe kuko mwizera. Ariko ku batizera, “ni rya buye abubatsi banze+ ryabaye irikomeza umutwe w’imfuruka,”+
8 kandi ni “ibuye risitaza n’urutare rugusha.”+ Abo barasitara kubera ko batumvira ijambo kandi icyo ni na cyo bagenewe.+
9 Ariko mwebwe muri “ubwoko bwatoranyijwe, abatambyi n’abami, ishyanga ryera,+ abantu Imana yatoranyije ngo babe umutungo wayo,+ kugira ngo mutangaze mu mahanga yose imico ihebuje”+ y’uwabahamagaye akabakura mu mwijima, akabageza mu mucyo utangaje.+
10 Hari igihe mutari ubwoko, ariko ubu muri ubwoko bw’Imana;+ mwari abantu batari baragiriwe imbabazi, ariko ubu muri abantu bagiriwe imbabazi.+
11 Bakundwa, ndabinginga kuko muri abimukira n’abashyitsi,+ ngo mukomeze kwirinda irari ry’umubiri,+ ari ryo rirwanya ubugingo.+
12 Mukomeze kugira imyifatire myiza hagati y’abanyamahanga,+ kugira ngo mu byo babasebya bavuga ko mukora ibibi, nibabona imirimo yanyu myiza+ bibatere gusingiza Imana ku munsi wayo wo kugenzura.+
13 Mugandukire inzego zose zashyizweho n’abantu+ mubigiriye Umwami wacu:+ mugandukire umwami+ kuko ari uwo mu rwego rwo hejuru,
14 cyangwa abatware kuko batumwe na we guhana abakora ibibi no gushima abakora ibyiza.+
15 Icyo Imana ishaka ni uko mwakora ibyiza kugira ngo mushobore gucecekesha abantu badashyira mu gaciro, bavuga ibyo batazi.+
16 Mube nk’abantu bafite umudendezo,+ ariko uwo mudendezo wanyu ntimuwugire urwitwazo rwo gukora ibibi,+ ahubwo mube abagaragu b’Imana.+
17 Mwubahe abantu b’ingeri zose,+ mukunde umuryango wose w’abavandimwe,+ mutinye Imana,+ mwubahe umwami.+
18 Abagaragu baba mu rugo bagandukire+ ba shebuja, babatinya rwose uko bikwiriye,+ atari abeza gusa cyangwa abashyira mu gaciro, ahubwo na ba bandi batanyurwa.
19 Niba umuntu ashaka kugira umutimanama ukeye imbere y’Imana akihanganira ibintu bibabaje kandi akemera kubabara arengana, ibyo birashimishije.+
20 None se byaba bimaze iki niba mukora ibyaha mugakubitwa maze mukabyihanganira?+ Ariko niba mukora ibyiza maze mukababazwa+ kandi mukabyihanganira, ibyo bishimisha Imana.+
21 Koko rero, ibyo ni byo mwahamagariwe, kuko na Kristo yababajwe ku bwanyu,+ akabasigira icyitegererezo kugira ngo mugere ikirenge mu cye.+
22 Nta cyaha yigeze akora,+ kandi nta kinyoma cyabonetse mu kanwa ke.+
23 Yaratutswe+ ntiyasubiza.+ Igihe yababazwaga+ ntiyabakangishije, ahubwo yakomeje kwishyira mu maboko y’uca imanza zikiranuka.+
24 We ubwe yikoreye ibyaha byacu+ mu mubiri we ku giti,+ kugira ngo adukize ibyaha+ kandi tubeho dukiranuka. “Imibyimba ye ni yo yabakijije.”+
25 Mwari mumeze nk’intama zayobye;+ ariko ubu mwagarukiye umwungeri+ akaba n’umugenzuzi w’ubugingo bwanyu.
Yohereze
Yohereze
BIBILIYA-UBUHINDUZI BW'ISI NSHYA
1 Petero 2
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
27 Nuko Isaka ageze mu za bukuru n’amaso ye atakibona,+ ahamagara Esawu umwana we w’imfura aramubwira+ ati “mwana wa!” Na we aramwitaba ati “karame!”
2 Aramubwira ati “dore ndashaje+ kandi sinzi igihe nzapfira.+
3 None fata intwaro zawe, umutana wawe n’umuheto wawe, maze ujye mu gasozi kumpigira umuhigo.+
4 Hanyuma untegurire ibyokurya biryoshye, mbese nka bimwe nkunda, maze ubinzanire mbirye kugira ngo nguhe umugisha ntarapfa.”+
5 Icyakora igihe Isaka yavuganaga n’umwana we Esawu, Rebeka yarumvaga. Nuko Esawu ajya mu gasozi guhiga umuhigo ngo awuzane.+
6 Hanyuma Rebeka abwira umuhungu we Yakobo+ ati “maze kumva so abwira mukuru wawe Esawu ati
7 ‘jya kunzanira umuhigo maze untegurire ibyokurya biryoshye ubinzanire mbirye, kugira ngo nguhere umugisha imbere ya Yehova ntarapfa.’+
8 None rero mwana wanjye, ntega amatwi wumve icyo ngutegeka.+
9 Jya mu mukumbi unzanire abana b’ihene babiri b’imishishe kugira ngo ntegurire so ibyokurya biryoshye, mbese nka bimwe akunda.
10 Hanyuma ubishyire so abirye kugira ngo aguhe umugisha atarapfa.”
11 Nuko Yakobo abwira nyina Rebeka ati “ariko mukuru wanjye Esawu afite ubwoya ku mubiri, naho jye nta bwo mfite.+
12 None se data naramuka ankozeho+ biragenda bite, ko ndi bube mbaye umuriganya mu maso ye?+ Ndaba nikururiye umuvumo aho guhabwa umugisha.”+
13 Nyina aramusubiza ati “mwana wa, nakuvuma, uwo muvumo wawe uzampame.+ Wowe umva gusa ibyo nkubwira, ugende unzanire abo bana b’ihene.”+
14 Nuko aragenda abazanira nyina, maze nyina ategura ibyokurya biryoshye, nka bimwe se Isaka akunda.
15 Hanyuma Rebeka afata imyenda ya Esawu umwana we w’imfura,+ imyenda myiza cyane kurusha iyindi yari amubikiye mu nzu,+ ayambika Yakobo umwana we w’umuhererezi.+
16 Kandi impu za ba bana b’ihene azimwambika ku maboko no ku ijosi ahatari ubwoya.+
17 Arangije aha umwana we Yakobo bya biryo biryoshye hamwe n’umugati yari yateguye.+
18 Nuko ajya aho se yari ari aramuhamagara ati “data!” Na we aritaba ati “karame! Uri nde mwana wa?”
19 Yakobo abwira se ati “ndi Esawu imfura yawe.+ Nagenje nk’uko wambwiye. None eguka wicare maze urye ku muhigo wanjye kugira ngo umpe umugisha.”+
20 Isaka abwira umuhungu we ati “bigenze bite ko uwubonye vuba mwana wa?” Na we aramusubiza ati “ni uko Yehova Imana yawe yawunzanye imbere.”
21 Hanyuma Isaka abwira Yakobo ati “igira hino ngukoreho mwana wa, kugira ngo menye niba koko uri umwana wanjye Esawu cyangwa niba utari we.”+
22 Nuko Yakobo yegera se Isaka amukoraho, arangije aravuga ati “ijwi ni irya Yakobo, ariko amaboko ni aya Esawu.”+
23 Ntiyamumenya kubera ko amaboko ye yariho ubwoya nk’ubwo ku maboko ya mukuru we Esawu. Nuko amuha umugisha.+
24 Hanyuma aramubaza ati “uri umwana wanjye Esawu koko?” Na we aramusubiza ati “ndi we.”+
25 Nuko aravuga ati “mpereza ndye ku muhigo w’umwana wanjye, kugira ngo nguhe umugisha.”+ Aramuhereza atangira kurya, amuzanira na divayi aranywa.
26 Nuko se Isaka aramubwira ati “igira hino unsome mwana wa.”+
27 Aramwegera aramusoma, maze se yumva impumuro y’imyenda ye.+ Amuha umugisha, aravuga ati
“Dore impumuro y’umwana wanjye ni nk’impumuro y’umurima Yehova yahaye umugisha.
28 Kandi Imana y’ukuri iguhe ikime gituruka mu ijuru+ n’ubutaka burumbuka bwo ku isi,+ n’ibinyampeke byinshi na divayi nshya.+
29 Abantu bazagukorere, kandi amahanga azakunamire.+ Uzatware abavandimwe bawe, kandi bene nyoko bazakunamire.+ Havumwe umuntu wese uzakuvuma, kandi umuntu wese uzakwifuriza umugisha azahabwe umugisha.”+
30 Isaka akirangiza guha Yakobo umugisha, na Yakobo akimara kuva imbere ya se Isaka, mukuru we Esawu aba arahasesekaye avuye guhiga.+
31 Na we aragenda ategura ibyokurya biryoshye. Hanyuma abizanira se maze aramubwira ati “data, eguka urye ku muhigo w’umwana wawe kugira ngo umpe umugisha.”+
32 Se Isaka abyumvise aramubaza ati “uri nde?” Na we aramusubiza ati “ndi umwana wawe, imfura yawe Esawu.”+
33 Isaka ahinda umushyitsi mwinshi cyane maze aravuga ati “none se ni nde wahize umuhigo akawunzanira nkawurya utaragera hano, none nkaba namuhaye umugisha? Kandi koko azawuhabwa!”+
34 Esawu yumvise amagambo ya se atangira kurira cyane aboroga kandi ababaye cyane, maze abwira se+ ati “data, nanjye mpa umugisha!”+
35 Ariko aramubwira ati “murumuna wawe yaje afite uburiganya kugira ngo ahabwe umugisha wari ukugenewe.”+
36 Esawu aravuga ati “mbese si yo mpamvu yitwa Yakobo, kuko ubu ari ubwa kabiri antwariye umwanya?+ Yamaze kunyambura uburenganzira nahabwaga no kuba ndi umwana w’imfura,+ none dore antwaye n’umugisha!”+ Hanyuma abaza se ati “mbese nta mugisha wansigiye?”
37 Ariko Isaka asubiza Esawu ati “dore namugize umutware wawe,+ kandi muha abavandimwe be bose ngo bazabe abagaragu be,+ muha n’ibinyampeke na divayi nshya kugira ngo bimutunge.+ None se ikindi nakumarira ni iki mwana wanjye?”
38 Nuko Esawu abwira se ati “data, ese nta wundi mugisha usigaranye? Data, nanjye mpa umugisha!”+ Hanyuma Esawu araturika ararira.+
39 Se Isaka aramusubiza ati
“Dore, uzatura kure y’ubutaka burumbuka, kandi ube kure y’ikime cyo mu ijuru.+
40 Inkota yawe ni yo izakubeshaho,+ kandi uzakorera murumuna wawe.+ Ariko niwigomeka uzikura umugogo we ku ijosi.”+
41 Nuko Esawu yanga Yakobo urunuka bitewe n’umugisha se yari yamuhaye,+ kandi Esawu akajya yibwira mu mutima we+ ati “iminsi y’icyunamo cya data iregereje.+ Nirangira nzica murumuna wanjye Yakobo.”+
42 Rebeka amenye amagambo Esawu umwana we w’imfura yavuze, ahita atuma kuri Yakobo, umwana we w’umuhererezi, aramubwira ati “dore mukuru wawe Esawu arashaka kukwimariraho agahinda; arashaka kukwica.+
43 None rero mwana wanjye, tega amatwi ibyo nkubwira maze uhaguruke+ uhungire i Harani kwa musaza wanjye Labani.+
44 Uzagumane na we iminsi runaka kugeza igihe umujinya wa mukuru wawe uzashirira,+
45 kugeza igihe mukuru wawe azaba atakigufitiye inzika, kandi yaribagiwe ibyo wamukoreye.+ Hanyuma nzagutumaho uveyo. Kuki mwembi nabapfushiriza umunsi umwe?”
46 Nyuma y’ibyo Rebeka abwira Isaka ati “ubuzima burandambiye kubera bariya Bahetikazi.+ Yakobo na we aramutse ashatse umugore mu bakobwa b’Abahetikazi bo muri iki gihugu, kubaho byaba bimariye iki?”+
Yohereze
Yohereze
BIBILIYA-UBUHINDUZI BW'ISI NSHYA
Intangiriro 27
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Isoko rya Byangabo riri mu byasuwe na Minisitiri w’intebe nyuma y’umuganda yifatanijemo n’abaturage ba Nyabihu
Nyuma y’umuganda no gusura aharimo kubakwa ikaragiro rya Mukamira,Minisitiri w’intebe Dr Pierre Damien Habumuremyi yasuye aharimo kubakwa isoko rya Byangabo mu Murenge wa Busogo mu kagari ka Gisesero mu mudugudu wa Gahanga mu Karere ka Musanze.
Yamurikiwe aho ibikorwa byo kubaka iri soko bigeze anatanga inama ku barimo kuryubaka yo gukomeza kwihutisha imirimo yabo ndetse no kurushaho kuyikora neza.Yatangarije abaturage bo muri centre ya Byangabo ko imvugo ari yo ngiro,ibyo bikaba bigaragazwa n’uko  isoko barimo kubakirwa ari iryo Perezida wa  Repubulika Paul Kagame yabemereye igihe yiyamamazaga none bikaba byarashyizwe mu bikorwa.
Iri soko rya Byangabo rikaba rije ari igisubizo ku baturage b’umurenge wa Busogo mu Karere ka Musanze ndetse n’ab’umurenge wa Mukamira mu Karere ka Nyabihu kuko iyi Centre ihurirwamo n’abaturage b’iyi mirenge y’uturere twombi baje kurema isoko. Kugeza ubu isoko bari bafite rikaba ritubakiye,ndetse rikaba ryari riri no mu buso buto ugereranije n’abarirema. Rikaba kandi ari isoko ryarangwagamo n’ibyondo igihe imvura yaguye n’abarirema ntibarireme uko bifuza kuko ahanini iyo imvura yagwaga bahitaga bazinga ibicuruzwa ngo bitangirika.
Isoko rishya ririmo kubakwa rikaba rifite metero 180 kuri metero 140 rikaba ryaratangiye kubakwa kuwa 06/01/2012 nk’uko Engeneer Barijyo Geoffrey umwe mu bakurikirana ibikorwa byo kuryubaka muri sosiyeti y’ubwubatsi ya ACOREBA yabidutangarije. Bikaba biteganijwe ko rizuzura ritwaye amafaranga 624.422.165 rikazarangira kubakwa nyuma y’amezi 16 uhereye igihe ryatangiriye kubakwa nib anta mbogamizi ibayemo.


text:
Dr Sayinzoga Felix, ukuriye porogaramu y’ umubyeyi n’ umwana muri RBC
Mu gihe hari bamwe mu bakobwa batinya kwitabira gahunda zo kuboneza urubyaro bavuga ko hari bagenzi babo bitabiriye izi gahunda bazashaka bagatinda kubyara ndetse rimwe na rimwe bikabaviramo gusenya ingo, ikigo cy’ igihugu cy’ ubuzima RBC cyanyomoje aya makuru.
Kuboneza urubyaro ni umwe muri gahunda Leta y’ u Rwanda yafashe nyuma yo kubona ko Abanyarwanda n’ abatuye isi muri rusange bakomeje kwiyongera nyamara ubutaka batuyeho butiyongera.
Iyi gahunda yitabiriwe n’abashakanye. Kuba iyi gahunda yaritabiriwe n’ abashakanye ntibyakemuye neza ikibazo cy’ ubwiyongere bukabije bw’ abaturage, kuko hari abakobwa bakomeje kubyarira iwabo.
Bamwe mu bakobwa bo mu karere ka Musanze mu ntara y’ amajyaruguru baganiriye n’ Ikinyamakuru Umuryango bagaragaje ko bazi neza agaciro ko kuboneza urubyaro mbere yo gushaka gusa ngo bahura n’ imbogamizi zirimo uko barebwa n’ abandi baturage iyo bamenye ko bitabiriye izi gahunda.
Uretse icyo kandi bavuga ko bafite ingero za bagenzi babo bitabiriye guhunda zo kuboneza urubyaro bashaka bagatinda gusama bikabaviramo gutandukana n’ abagabo babo.
Nyirahabimana Clementine w’ imyaka 27 yagize ati “Kuba umukobwa yaboneza urubyaro ni byiza cyane, ikibazo ni uko hari ababijyamo bazabona abagabo bagatinda gusama, hari uwo nzi byabayeho bimuviramo gusenya urugo”
Ntamahungiro Evelyne ati “Aho kugira ngo mbyarire iwacu naboneza urubyaro”
Icyo ababyeyi babivugaho
Ntagisanimana Florida umubyeyi y’ imyaka 37 y’ amavuko yagize ati “ Menye ko umukobwa wanjye yagiye kuboneza urubyaro atabimbwiye byambabaza, ikiza yabanza akabimbwira kabanza nkamugira inama”
Buzukira Naphtal, umusaza w’ imyaka 65 y’ amavuko Ikinyamakuru Umuryango cyasanzwe ku kigo nderabuzima cya Gataraga, mu murenge wa Gataraga w’ Akarere ka Musanze.
Ati “Aho kugira ngo umukobwa wanjye abyarira iwanjye umwana, umwe babiri batatu yagenda akajya kuboneza urubyaro. Ntabwo byambaza”
Mushimiyimana Alice, Umujyanama w’ ubuzima mu murenge wa Gataraga yavuze ko amaze kwakira umukobwa umwe ushaka kuboneza urubyaro. Avuga ko iyo umukobwa aje kuboneza urubyaro amuhitiramo uburyo bw’ igihe kigufi nk’ urushinge rw’ amezi atatu cyangwa ibinini.
Mu Rwanda ibyo kuboneza urubyaro kubatarashaka bihagaze bite, Ese koko bigira ingaruka?
Dr Sayinzoga Felix umuyobozi muri RBC ushinzwe gahunda y’ umubyeyi n’ umwana yavuze ko mu Rwanda abatarashaka bataritabira gahunda zo kuboneza urubyaro cyane, yongeraho ko nta ngaruka bigira.
Yagize ati “ Mu Rwanda biragoye kugira ngo ubone umuntu utarashaka ajya kuboneza urubyaro, ahanini bitewe n’ umuco n’ imyumvire ariko nta ngaruka bigira. Gutinda gutwita bishobora kuba byajyana n’ ibindi bibazo”
Muri rusange mu bijyanye no kuboneza urubyaro u Rwanda ruri ku mwanya wa kabiri mu karere nyuma ya Kenya. Ariko mu bijyanye no kuboneza urubyaro mu batarashinga ingo ruri inyuma.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
Gisagara: Hakozwe umuganda mu rwego rwo gukumira Ibiza
Ku mpamvu z’ibiza bimaze iminsi biterwa n’impamvu z’imihindagurikire y’ikirere bikangiza byinshi, akarere ka Gisagara kakoze igikorwa cyo gusibura imirwanyasuri, gusana amazu y’abapfakazi yangijwe n’imvura hanaterwa ibiti ku muhanda munini w’aka karere mu gukumira ibyo biza, nyuma y’umuganda habaho ibiganiro hagati y’abaturage n’abayobozi.
Uyu muganda wo kurwanya Ibiza mu karere ka Gisagara witabiriwe n’abayobozi benshi batandukanye barimo Minisitiri w’umutekano wari n’umushyitsi mukuru bwana Mussa Fazil HARERIMANA, Guverineri w’intara y’amajyepfo bwana Alphonse MUNYANTWARI, umunyamabanga nshingwabikorwa w’intara y’amajyepfo, Uhagarariye ingabo mu ntara y’amajyepfo, uhagarariye inkeragutabara mu natara y’amajyepfo, abakozi ba AVEGA Agahozo, abafatanyabikorwa batandukanye, abayobozi n’abakozi b’akarere ka Gisagara, ingabo na polisi mu karere n’abaturage b’umurenge wa Ndora wakorewemo uyu muganda ku rwego rw’akarere.
Muri uyu muganda hasanwe amazu agera ku 8 y’abapfakazi ba Jenoside ku gitekerezo cya AVEGA nk’umufatanyabikorwa hanyuma hakorwa n’ibindi bikorwa nko gusibura imirwanya suri no gutera ibiti ku muhanda. Ibi byose byatekerejwe nyuma yo kubona uburyo ibiza biri kwangiza ibintu byinshi birimo imyaka, amazu, imihanda n’ibindi.
Mu biganiro byinshi byatanzwe ku ikumira ry’ibiza, abayobozi batandukanye bose bagarutse ku kintu kimwe cyo gushirahamwe bagafatanya, bakumva ko ibintu ari ibyabo bose ntibabiharire abantu bamwe cyangwa ngo byose babiterere ubuyobozi.
Umunyamabanga nshingwabikorwa wa AVEGA waje ahagarariye umukuru wayo ku rwego rw’igihugu Madamu OdetteKAYIRERE yashimye iki gikorwa abaturage bitabiriye, abasaba ko bakomeza gufasha aba bategarugori bacitse ku icumu, kandi ababwira ko usibye no gukemurirwa ibibazo nk’ibi aba babyeyi baba bakeneye n’ubasura akabaganiriza ntibumve bari bonyine.
Guverineri MUNYANTWARI Alphonse nawe yasabye abaturage ko bakwita kuri ibi bikorwa byo gukumira ibiza kandi bagashyirahamwe bakumva ko ibyo bakora atari ubuyobozi babikorera cyangwa ngo babikore kuko babisabwe ahubwo bakabagira ibyabo kuko ari n’ibyabo koko.
Yagize ati “Ntahandi tugomba kujya gushakira ibisubizo kuko biri muri twebwe twishyize hamwe kandi dufite n’imbaraga zo kubikora none rero nimureke dukore twikorera maze twiteze imbereâ€
Abaturage nabo ubwabo baravuga ko iki gikorwa cyari gikenewe kandi ko banacyishimiye kuko iyo babonye abayobozi bangana n’aba bagendereye babafasha gukora umuganda bibaha kumva ko ubuyobozi bubitayeho kandi bikanabaha imbaraga zo gushyira mu bikorwa ibyo babwirwa.
MUTABAZI Ildephonse umwe mu baturage bari bitabiriye umuganda yagize ati â€Kubona abayobozi aba bose barimo na Minisitiri badufasha gukora umuganda bituma twumva twitaweho ndetse bikanaduha imbaraga zo gukora, rwose uyu muganda wanshimishije kandi wari unakenewe nyuma y’uko amazi agiye adutwara imyaka akanasenyera bamwe muri tweâ€
Ubwo Minisitiri w’umutekano bwana Fazil yafataga ijambo yabwiye abatuye umurenge wa Ndora ko ibi biza bigomba kubafasha guhora biteguye maze bakiga kubikumira cyane ko n’ubudi ibihe bisanzwe by’imvura mu Rwanda bizwi n’ubwo hari igihe igwa uko itari yitezwe ikanangiza ariko bikaba bishobora gukumirwa.
“Ibi biza bitabereye isomo abo bitarageraho byaba ari nko gutema igiti ucyicayeho. None rero kugirango bireke kutwangiriza nimureke tubirwanye dushyizeho imbaraga kandi dufatanyije tweseâ€: Minisitiri Fazil.
Yibukije abaturage ko itegeko ryemerako umuturage udatunganya ubutaka bwe uko bikwiye abwamburwa bugahabwa undi, bityo abasaba ko buri wese yajya yita ku butaka arimo kuko bidakwiye ko bategereza umuganda kugirango imirwanya suri yo kwa kanaka isiburwe.
Minisitiri Fazil yashimye ubufatanye bw’aba baturage anashima ubuyobozi bw’akarere ka Gisagara bukora ibishoboka kugirango bwite ku baturage bako.
Muri iki gikorwa kandi herekanwe inka 7 zaguzwe n’abakozi b’akarere mu rwego rwo korozanya zigahabwa abaturage, amazu yasanwe yo ni 8 muri 517 agomba gusanwa muri aka karere.
Clarisse Umuhire


text:
N’ubwo muri iyi minsi abantu bitabira kunanuka, ntago ariko buri muntu unanutse aba afite ubuzima bumeze neza. Kunanuka cyane rero nabyo bishobora kugira ingaruka zitari nziza ku mubiri.
Kunanuka bisobanuye gutakaza ibiro wari ufite mu gihe runaka. Umuntu ku giti cye ashobora kubona ko yananutse cyangwa akabibwirwa na bagenzi be basanzwe babana nawe, nk’aho usanga imyenda yajyaga igukwira yarabaye minini n’ ibindi.
Dore zimwe mu mpamvu zitera kunanuka:
Umubiri uba ukoresha imbaraga nyinshi ziruta izo winjiza binyuze mu byo kurya no kunywa.
-Kunanuka bishobora guterwa n’indwara nka kanseri, SIDA n’izindi; Diyabete (sukari) nayo ishobora kugaragazwa no kunanuka bikabije.
-Gutakaza appetit, gufata indyo ituzuye cyangwa inzara nabyo bitera kunanuka kubera ibitunga umubiri bikawutera kubyibuha biba bitabonetse.
-Umuntu kandi ashobora kwifatira icyemezo cyo kunanuka akagabanya ibiro ku bushake kugirango agire ubuzima bwiza.
Kongera ibiro cyangwa kubyibuha nabyo biterwa no kwiyongera kw’ibinure cyangwa imyakura n’amazi bigize umubiri.
Uburyo bukoreshwa mu gusuzuma ibiro bikwiriye cyangwa se bidakwiriye
Kunanuka cyangwa kubyibuha birenze ku muntu urengeje imyaka 18 ni byo abaganga bita indice de masse corporelle (IMC) [body mass index (BMI)].
Kugirango umenye IMC/BMI yawe, ufata ibiro byawe (kg) ukagabanya uburebure bwawe (m) inshuro ebyiri.
Reba ibisubizo ubonye igice birimo, biraguha n’ibisobanuro ku biro ufite.
Ibiro bike = kunanuka cyane (Poids insuffisant) < 18,5
Ibiro bihagije (Poids normal) 18,5 - 24,9
Ibiro byinshi (Excès de poids) 25,0 - 29,9
Kubyibuha birenze urugero (Obésité) 30,0 - 34,9
Urugero
: Umuntu ufite ibiro 69kg, akagira uburebure bungana na centimetero 1,73 (1m73) IMC/BMI = 69kg/1.73x1.73 = 23—
Uyu muntu afite ibiro bikwiriye. Ntananutse kandi ntabyibushye cyane ku buryo bya mutera uburwayi.
Kanda hano
usome icyo wakora kugirango ugarure ibiro byawe(kubyibuha).
Uwera Astrida


text:
IBIBAZO URUBYIRUKO RWIBAZA
Kuki nagombye gusenga?
Ubushakashatsi bwakozwe bwagaragaje ko 80 ku ijana by’abana bageze mu gihe cy’ubugimbi muri Amerika ari bo bonyine basenga, kandi ko kimwe cya kabiri cyabo ari bo basenga buri munsi. Nta gushidikanya ko bamwe muri bo bibaza bati: “Ese isengesho ni uburyo butuma umuntu yumva atuje gusa, cyangwa rifite akandi kamaro?”
Isengesho ni iki?
Isengesho ni uburyo bwo kuganira n’Umuremyi w’ibintu byose. Gerageza kwiyumvisha icyo ibyo bisobanura. Yehova ari mu rwego rwo hejuru cyane umugereranyije n’abantu, ariko ‘ntari kure y’umuntu wese muri twe’ (Ibyakozwe 17:27). N’ikimenyimenyi Bibiliya irimo amagambo yo kudutumira agira ati: “mwegere Imana na yo izabegera.”—Yakobo 4:8.
Twakwegera Imana dute?
Uburyo bumwe twabikoramo ni ugusenga, kuko bidufasha kuvugana n’Imana.
Ubundi buryo twabikoramo ni ugusoma Bibiliya, kuko ari bwo buryo Imana ikoresha ivugana natwe.
Ubwo buryo bwombi bwo gushyikirana, bugufasha kurushaho kugirana ubucuti n’Imana.
“Kuvugana na Yehova, Imana Ishobora byose, ni cyo kintu cy’agaciro kurusha ibindi byose umuntu yakora”.—Jeremy
“Kubwira Yehova uko niyumva binyuze mu isengesho, bituma numva ndushijeho kumwegera.”—Miranda
Ese Imana yumva amasengesho?
Nubwo waba wizera Imana, kandi ukaba uyisenga, bishobora kukugora kwemera ko Imana yumva amasengesho. Icyakora Bibiliya ivuga ko Yehova ‘yumva amasengesho’ (Zaburi 65:2). Nanone igutumirira ‘kuyikoreza imihangayiko yawe yose.’ Kubera iki? ‘Kuko ikwitaho.’—1 Petero 5:7.
Tekereza: Ese ujya ufata igihe cyo kuganira n’inshuti zawe magara buri gihe? Uko ni ko ukwiriye kuganira n’Imana. Jya uyivugisha buri gihe mu isengesho, kandi ukoreshe izina ryayo ari ryo “Yehova” (Zaburi 86:5-7; 88:9). N’ubundi kandi Bibiliya igusaba ‘gusenga ubudacogora.’—1 Abatesalonike 5:17.
“Isengesho ni ikiganiro ngirana na Data wo mu ijuru, nkamubwira ibindi ku mutima byose.”—Moises
“Mbwira Yehova amabanga yange yose, mbese nk’uko nayabwira mama cyangwa inshuti yange magara.”—Karen
Ni iki navuga mu isengesho?
Bibiliya igira iti: “muri byose, binyuze ku masengesho no kwinginga no gushimira, mujye mureka ibyo musaba bimenywe n’Imana.”—Abafilipi 4:6.
Ese ubwo kuvuga ibibazo bwawe mu isengesho nta cyo bitwaye? Yego. Ni yo mpamvu Bibiliya itubwira iti: “ikoreze Yehova umutwaro wawe, na we azagushyigikira.”—Zaburi 55:22.
Birumvikana ko igihe dusenga tutagombye kuvuga ibibazo byacu gusa. Umukobwa witwa Chantelle yagize ati: “ntabwo byaba ari ubucuti nyakuri ugiye uvugisha Yehova ari uko ugiye kugira icyo umusaba gusa. Nge numva kumushimira ari byo byagombye kubanza, kandi ibyo mushimira byagombye kuba byinshi na byo.”
Ibyo twashimira: Ni ibihe bintu ushobora gushimira Imana? Jya utekereza ibintu Yehova yagukoreye uwo munsi, maze ubimushimire.
“Dushobora gushimira Yehova n’ibintu byoroheje, urugero nk’ururabo rwiza tubonye.”—Anita
“Jya utekereza ku bintu byaremwe ubona bitangaje cyangwa utekereze ku murongo wo muri Bibiliya ugukora ku mutima, maze ubishimire Yehova.”—Brian


text:
Kuwagatandatu, 21 Weerurwe 2015 01:18:57 +0100
Umubyeyi Bikira Mariya yaje ababaye cyane, ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo.
BY. : Uraho Mama!
B.M. : Umeze ute?
BY.: Mama, meze neza gahoro nawe urabibona, imibabaro ni myinshi mu mubiri wanjye.
B.M.: Mwana wanjye ihangane kuko iyo mibabaro yose ukomeje guhura nayo ni ibyaha byinshi by’abantu benshi bakomeje gukorera hirya no hino muri kino gihugu uri guhongerera. None mwana wanjye, ihangane ibyo byose ubona uzabitsinda kuko igihe kirageze cyo gutabara abana banjye.
BY.: Mama, uyu munsi nkomeje kwishima kuko ukomeje kuza kunsura. Ndumva ibyishimo ari byinshi mu mutima wanjye. Mama, murakoze.
B.M.: Mwana wanjye, nsuhuriza abana banjye bose, uti nimugire amahoro, urukundo rwanjye rubasakaremo. Bana banjye, uyu munsi ndagarutse, nje kubasura, nje ndi Umwamikazi umara intimba abayifite. Bana banjye sinababwira ko mbabaye cyan ...
Kuwagatandatu, 21 Weerurwe 2015 01:17:21 +0100
Umubyeyi Bikira Mariya yaje ababaye cyane, atishimye ari mu rumuri rwinshi cyane, ntabona icyo ndugereranya narwo. Nuko aranyitegereza aransuhuza.
B.M.: Ati “uraho mwana wanjye. Ukomeje kwihanganira ibigerarezo byose uhura nabyo”?.
BY: Uraho Mama.
B.M: Umeze ute?
BY: Mama, meze neza gahoro, nawe urabibona.
B.M: Mwana wanjye, ihangane. Urugamba uriho rurakomeye, ariko uzarutsinda. Mwana wanjye, komeza usenge ubutaretsa. Usaba kandi usabira hirya no hino muri kino Gihugu, abari kurengana. Kuko, ndabona amarira menshi muri kino Gihugu. Abana banjye barababaye.
Nongeye kubisubiramo: Igihe cyo kubahorera kirageze. Kuko, hari n’abandi bana banjye benshi bari inyuma y’igihugu, nabo ngiye kubatiza imbaraga batahe nk’uko namwe nazibahaye. Bana banjye b’Abanyarwanda, nabahaye Igihugu. Umwana wanjye abicaza ku ntebe. Ariko kugeza ubu, mwibagiwe uwayibicajeho uwariwe. Igihe kirageze rero cyo kuyibavanaho. Kuko agiye kubahanantura n’ibyanyu byos ...
Kuwagatandatu, 21 Weerurwe 2015 01:16:19 +0100
Umubyeyi Bikira Mariya yaje ababaye cyane, atishimye ari mu rumuri rwinshi cyane, ntabona icyo ndugereranya narwo. Nuko aranyitegereza aransuhuza.
B.M.: Ati “uraho mwana wanjye. Ukomeje kwihanganira ibigerarezo byose uhura nabyo”?.
BY: Uraho Mama.
B.M: Umeze ute?
BY: Mama, meze neza gahoro, nawe urabibona. Umunaniro ni mwinshi mu mubiri wanjye. Sinduhuka. Ukomeje kunyohereza hirya no hino. Nta kanya na gato nkibona ko kuruhuka.
B.M: Mwana wanjye, reka kwinuba ngo uvuge ngo ni gahoro. Kuki ari gahoro?
BY:Mama, nawe urabibona. Musigaye mumpa ubutumwa buteye ubwoba ngatinya kubusohora.
B.M: Mwana wanjye, wigira ubwoba kuko ndi kumwe nawe, kandi sinzagutererana na rimwe. Icyo ngusabye: “Vuga ibyo nkubwiye byose ntacyo ugabanyijeho nta nicyo uhinduyeho”. Kuko ni Njye n’Umwana wanjye twivugira. Nta wundi. Ntabwo ari wowe uvuga. Ikindi kandi mwana wanjye, ntuzongere kuvuga ngo nta mbaraga ufite. Twaraziguhaye.
Kandi ntabwo uri wenyine. Hari abana ...
Kuwagatandatu, 21 Weerurwe 2015 01:11:49 +0100
Umubyeyi Bikira Mariya yaje ababaye cyane atishimye ari mu rumuri rwinshi ntabona icyo ndugereranya narwo. Nuko aranyitegereza aransuhuza.
B.M.: Ati “uraho mwana wanjye ukomeje kwihanganira ibigerarezo byose uhura nabyo”.
BY: Uraho Mama.
B.M Umeze ute?
BY: Meze neza gahoro nawe urabibona.
BM: Ni gahoro? Maze iminsi ngutuma ntiwumve? Nushaka wumve, naragutoye ntiwantoye. Kandi aho ugeze nta na kimwe ushobora kwikura. Aho ugeze, ntacyo ushobora kwikura kuko naguhaye imbaraga zanjye. Ntuzongere kumbwira ko imbaraga ari nkeya kandi naraziguhaye. Ariko kandi mwana wanjye, ihangane kuko ndi kumwe nawe. Wivuga ngo imbaraga ntazo ufite, kuko si wowe uziha, ni Njye uziguha Njye n’Umwana wanjye.
Mwana wanjye, aho ugeze ntucyitegeka. Nitwe tugutegeka. Kandi uwanjye muha ibigeragezo kugira ngo ndebe ko abishobora. Mwana wanjye, wakubiswe akanyafu kubera kuziba amatwi kwawe. Ni gatoya, ariko uzabona n’akanini nimba utumvise ibyo nkubwira, ngo ubutumwa bwanjye ubu ...
Kuwagatandatu, 21 Weerurwe 2015 01:10:12 +0100
Umubyeyi Bikira Mariya yaje ababaye cyane ari mu rumuri rwinshi ntabona icyo ndugereranya narwo. Nuko aranyitegereza aransuhuza.
Bikira Mariya: Ati Uraho mwana wanjye? Ukomeje kwihanganira ibigeragezo byose uhura nabyo?
Byishimo: Uraho Mama?
BM: Umeze ute?
BY: Mama, meze neza agoró, nawe urabibona. Imibabaro ni myinshi cyane mu mubiri wanjye.
BM: Mwana wanjye, ihangane. Urugamba uriho uzarutsinda kuko igihe kirageze. Irya ntare warwanaga nayo, nagiraga ngo nkwereke ko hari abantu bameze nk’iriya ntare muri kino gihugu cyanyu. Kurya rero wayinesheje, niko nabo bagiye kuneshwa, kuko igihe kirageze. Biriya rero byose wabonye iri joro, niko bigiye kugenda. Kuko ibyo nakubwiye byose bigiye gusohora nta n’akadomo na kamwe kagabanutseho.
Kuko abigize ikirenga mubo nabaragije, ngiye kubahanantura ku ntebe bicayeho. Umwana wanjye agiye kubereka ko ari We Mwami w’isi n’ijuru. Agiye kubereka ko iki gihugu ari icye. Kandi ko uwo mbwira wa mbere yiyu ...
Kuwagatandatu, 21 Weerurwe 2015 01:06:46 +0100
Umubyeyi Bikira Mariya na Nyagasani Yezu baje bababaye nuko umubyeyi Bikira Mariya aranyitegereza, aransuhuza,
Ati : « uraho mwana wanjye ukomeje kwihanganira ibigeragezo byose uhura nabyo »
Nti : « Uraho Mama »
Ati : « Umeze ute »
Nti : « Mama, meze neza gahoro nawe urabibona, imibabaro ni myinshi cyane mu mubiri wanjye mbitewe n’ibintu bibi ukomeje kunyereka kuko iyo mbibonye ntabwo nsinzira. Mama, ndabona intege zanjye ari nkeya cyane, none Mama, ndakomeza kukwisabira imbaraga zo kubinshoboza.
Mwana wanjye imbaraga naraziguhaye urazifite kandi ngiye kuzikongerera. Mwana wanjye nk’uko mpora mbikubwira ntiwinube kuko inzira iracyari ndende, niho ibikomeye bije kuko mugeze mu mahwa y’inzitane, igihe mugezemo kirakomeye cyane ntabwo byoroshye.
Mwana wanjye nsuhuriza abana banjye bose, uti nimugire amahoro kandi mugwize andi, urukundo rwanjye rubasakaremo.
Bana banjye ndababaye, ndababaye, ndababaye cyane. Mbabajw ...
Kuwagatandatu, 21 Weerurwe 2015 01:02:56 +0100
Umubyeyi Bikira Mariya yaje ababaye cyane, ari mu rumuri rwinshi cyane ntabona icyo ndugereranya narwo, nuko aranyitegereza, aransuhuza,
Ati : « Uraho mwana wanjye ukomeje kwihanganira ibigeragezo byose uhura nabyo »
Nti : « Uraho Mama »
Ati : « Umeze ute ? »
Nti : « Mama, meze neza gahoro nawe urabibona, kuko umunaniro ni mwinshi mu mubiri wanjye nta mbaraga ngifite. None Mama, nkomeje kukwisabira imbaraga kugira ngo nshobore gukora ugushaka kwanyu.
Ati: \\\" Mwana wanjye imbaraga urazifite uhumure uwo munaniro ufite uzashira kuko uwo munaniro, iyo mibabaro ufite ni ibyaha byinshi bikomeje gukorerwa hirya no hino muri kino gihugu cyanyu uri guhongerera\\\".
Mama, ndakwinginze urebe ukuntu meze sinkiruhuka na rimwe. Ndagusaba rwose nkuko nabikubwiye ubushize ujye unyuzamo umpe ikiruhuko nanjye mpumeke.
Mwana wanjye nkuko nabikubwiye ubushize ntiwinube kuko inzira iracyari ndende, niho bikomeye. Igihe mugezemo ki ...
Kuwagatatu, 11 Weerurwe 2015 22:23:49 +0100
Umubyeyi Bikira Mariya yaje yishimye ariko atishimye cyane, nuko aranyitegereza, aransuhuza ,
Ati : « Uraho mwana wanjye ukomeje kwihanganira ibigeragezo byose uhura nabyo »
Nti : « Uraho Mama »
Ati : « Umeze ute ? »
Nti : « Mama, meze neza gahoro nawe urabibona, ibigeragezo ni byinshi cyane ariko ku mbaraga zanyu nzabitsinda.
Ati: "Mwana wanjye ihangane kandi igihe cyose wizere ko uri kumwe nanjye, ntabwo nzagutererana, gusa ninjya nguhamagara ujye uhita uhaguruka, aho ngutumye ujye uhita ugenda kuko utazaba uri wenyine".
Mama, uyu munsi ni wowe nshiman, ni wowe nizeye. Mama, rwose nzagukorera, nzakugwa inyuma kuko no kuba nkigejeje aya magingo ngihumeka umwuka w'abazima ni mwebwe.
Mwana wanjye ongera unsuhurize abana banjye bose ntawe urobanuye, uti nimugire amahoro kandi mugwize andi, urukundo rwanjye rubasakaremo. Bana banjye ngarutse kubasura ariko ndababaye. Mbabajwe cyane n'uko mutumva ibyo nkomeza ku ...
Kucyumweru, 08 Weerurwe 2015 21:02:34 +0100
Umubyeyi Bikira Mariya yaje yishimye cyane ari mu rumuri rwinshi cyane ntabona icyo ndugereranya narwo, nuko aranyitegereza, aransuhuza,
Ati : « Uraho mwana wanjye ukomeje kwihanganira ibigeragezo byose uhura nabyo »
Nti : « Uraho Mama »
Ati : « Umeze ute ? »
Nti : « Mama, meze neza gahoro nawe urabibona, wampaye ibyishimo ariko ibyishimo mfite muri iyi minsi ni bikeya. None rero Mama, kuri uyu munsi wa none ndakwinginze urebe ukuntu meze sinkiruhuka na rimwe, ndirirwa ngenda, ndakwisabira ujye unyuzamo umpe ikiruhuko kugira ngo nanjye mbashe gutuza nk’abandi.
Mwana wanjye ntiwinube kuko ntaho urageza kuko ndacyagutuma kuko uri igikoresho cyanjye kandi umenye ko imbaraga ukoresha atari izawe.
Mama, nanjye ndabizi gusa nkomeje kukwisabira imbaraga nyinshi kugira ngo nshobore kuzuza inshingano mwampaye.
Mwana wanjye ndi hano uvuge icyo ushaka, ndakumva kuko uyu munsi ngarutse kubasura ariko ndababaye kuko kenshi ibyo mbasaba ...
Kucyumweru, 08 Weerurwe 2015 04:40:29 +0100
Umubyeyi Bikira Mariya yaje yishimye cyane ari mu rumuri rwinshi cyane ntabona icyo ndugereranya narwo. Nuko aranyitegereza, aransuhuza,
Ati : « Uraho mwana wanjye ukomeje kwihanganira ibigeragezo byose uhura nabyo »
Nti : « Uraho Mama »
Ati : « Umeze ute ? »
Nti : « Mama, meze neza gahoro nawe urabibona. Mama, ibigeragezo ni byinshi cyane ».
Ati : « Mwana wanjye ihangane, kandi uzabitsinda ».
Nti : « Mama, sininubye. Icyakora ndakomeza kukwisabira imbaraga nyinshi kugira ngo nshobore kuzuza inshingano mwampaye, kuko ndi umuntu kandi umuntu buri gihe cyose aracumura ».
Ati : « Mwana wanjye, ihangane kuko igihe cyose mba ndi kumwe nawe, ntabwo nzagutererana na rimwe. None rero mwana wanjye, wigira ubwoba ngo utinye kuvuga ibyo ngutumye kuko si ibyawe, nitwe twivugira.
Mwana wanjye, ongera unsuhurize abana banjye bose ntawe urobanuye. Uti uyu munsi ndabasuhuje. Nimugire amahoro kandi urukundo ...
Urwa mbere • Uruvuyeho • Ururiho : 12 • Urukurikira • Urwanyuma


text:
ISOMO RYA MBERE
Isomo ryo mu ibaruwa yandikiwe Abahebureyi (Heb 4, 12-16)
Bavandimwe, 12koko Ijambo ry’Imana ni irinyabuzima, ni irinyabushobozi, kandi riratyaye kurusha inkota y’amugi abiri. Riracengera kugeza aho umutima n’ubwenge bitandukanira, hagati y’ingingo n’imisokoro; rigasobanura ibyifuzo n’ibitekerezo byihishe muri muntu. 13Nta kiremwa na kimwe kiribera intaboneka, ahubwo byose biratamuruye kandi biritaragaje mu maso y’Uwo tuzagomba kumurikira ibyacu.
14ubwo dufite Umuherezagitambo mukuru uhebuje watashye mu Ijuru, Yezu, Umwana w’Imana, nitwikomezemo ukwemera.15Koko rero, ntidufite Umuherezagitambo mukuru wananirwa kudutabara mu ntege nke zacu; yageragejwe muri byose ku buryo bumwe natwe, ariko ntiyatsindwa n’icyaha. 16Nitwegerane rero ubwizere intebe ya Nyir’ineza, kugira ngo tugirirwe impuhwe kandi duhabwe imbaraga zizadufasha igihe kigeze.
ZABURI (Zab 19 (18),8,9, 10, 15)
Inyik/ Amagambo yawe Nyagasani,
aturuka kuri Roho kandi agatanga ubugingo.
Itegeko ry’Uhoraho ni indakemwa,
Rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
Akanezereza umutima;
Amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
Kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Amagambo mvuga, n’ibyo umutima wanjye uzirikana,
Nibijye bikunogera, wowe Uhoraho,
Rutare nisunga n’umurengezi wanjye!
IBANGONDIRIMBO RIBANZIRIZA IVANJILI (Zab 130 (129), 7)
Alleluya Alleluya.
Uhoraho ahorana imbabazi,
akagira ubuntu butagira urugero.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 2,13-17)
Muri icyo gihe, 13Yezu yongera kugenda akikiye inyanja, imbaga yose y’abantu iramusanga, arabigisha. 14Nuko yihitira, abona Levi mwene Alufeyi, yicaye mu biro by’imisoro. Aramubwira ati «Nkurikira.» Arahaguruka aramukurikira. 15lgihe Yezu yari ku meza iwe hamwe n’abigishwa be, haza abasoresha benshi n’abanyabyaha gusangira na bo, kuko bamukurikiraga ari benshi.16Abigishamategeko b’Abafarizayi bamubonye asangira n’abanyabyaha n’abasoresha, babwira abigishwa be bati «Dore re! Mbese asangira n’abasoresha n’abanyabyaha!» 17Yezu ngo abyumve, arabasubiza ati «Abazima si bo baKeneye umuvuzi, ahubwo ni abarwayi; sinazanywe n’intungane, ahubwo nazanywe no guhamagara abanyabyaha.»


text:
ISOMO RYA MBERE
Igitabo cya Ruta (Ruta 1, 1.3-6.14b-16.22)
1Kera igihugu kigitegekwa n’abacamanza, inzara yarateye, maze umugabo wari utuye i Betelehemu muri Yuda arasuhuka, we n’umugore we (Nawomi) n’abahungu be babiri. Basuhukira mu gihugu cy’i Mowabu. 3Elimeleki umugabo wa Nawomi aza gupfa; Nawomi asigara aho n’abahungu be bombi. 4Abo basore bashaka abagore b’Abamowabukazi : umwe yitwaga Oripa, undi akitwa Ruta. Batura muri icyo gihugu imyaka igera ku icumi. 5Nyuma Mahiloni na Kiliyoni na bo baza gupfa. Nuko uwo mugore asigara aho, nta bana nta mugabo. 6Nawomi arahaguruka n’abakazana be bombi bava mu gihugu cya Mowabu, kuko aho i Mowabu yari yarumvise bavuga ko Uhoraho Imana yari yaragobotse umuryango wayo ikawuha icyo kurya. 14bHanyuma Oripa asezera kuri nyirabukwe, ariko Ruta we amwihambiraho. 15Nawomi abwira Ruta ati « Dore mukeba wawe asubiye iwabo, asanze umuryango we n’imana z’iwabo. Ngaho nawe kurikira mukeba wawe. » 16Nuko Ruta aramusubiza ati « Wikomeza kumpatira kugusiga ngo nisubirire iwacu, kuko aho uzajya nzajya aho, aho uzarara nkarara aha. Igihugu cyawe kizaba icyanjye, Imana yawe ni yo izaba Imana yanjye. 22Nguko uko Nawomi yagarutse we n’umukazana we Ruta w’Umumowabukazi, bavuye mu gihugu cya Mowabu. Icyo gihe bagera i Betelehemu, hari ku mwero w’ingano za bushoki.
ZABURI (Zab 146 (145), 5-6ab, 6c-7, 8-9a, 9bc-10)
Inyik/ Mutima wanjye, singiza Uhoraho !
Hahirwa uwo Imana ya Yakobo ibereye umuvunyi,
maze akiringira gusa Uhoraho lmana ye,
We Muremyi w’ijuru n’isi,
inyanja n’ibiyirimo byose.
Ni mudahemuka iteka ryose,
akarenganura abapfa akarengane,
abashonji akabaha umugati ;
Uhoraho abohora imfungwa.
Uhoraho ahumura amaso y’impumyi,
Uhoraho agorora ingingo z’abahinamiranye,
Uhoraho agakunda ab’intungane,
Uhoraho arengera abavamahanga.
Ashyigikira impfubyi n’umupfakazi,
ariko akayobagiza inzira z’ababi.
Uhoraho ni nyir’ingoma ubuziraherezo,
akaba Imana yawe, Siyoni,
uko ibihe bigenda bisimburana iteka.
IBANGONDIRIMBO RIBANZIRIZA IVANJILI (1 Yh 4, 8.7)
Alleluya Alleluya.
Imana ni urukundo.
Umuntu wese ukunda aba yarabyawe n’Imana, akanayimenya.
Alleluya.
IVANJILI
+ Matayo (Mt 22, 34-40)
Muri icyo gihe, 34Abafarizayi bumvise ko yazibye akanwa k’Abasaduseyi, barakorana. 35Maze umwe muri bo wari Umwigishamategeko amubaza amwinja ati 36« Mwigisha, itegeko riruta ayandi ni irihe? » 37Aramubwira ati « Uzakunde Nyagasani Imana yawe, n’umutima wawe wose, n’amagara yawe yose, n’ubwenge bwawe bwose. 38Iryo tegeko riruta ayandi kandi ni ryo rya mbere. 39Irya kabiri risa na ryo : Urajye ukunda mugenzi wawe nk’uko wikunda. 40Muri ayo mategeko uko ari abiri, habumbiyemo andi yose n’ibyo abahanuzi bavuze. »


text:
ISOMO RYA MBERE
Igitabo cy’Ibyakozwe n’Intumwa (Intu 3,11-26)
Umuntu w’ikirema Petero na Yohani bari bamaze gukiza, 11yanga kubavirira, bitangaza cyane rubanda rwose biruka babasanga ahitwa ku « Ibaraza rya Salomoni ». 12Petero abibonye ni ko kubwira rubanda ati « Bantu ba Israheli, ni iki gitumye mutangazwa n’ibimaze kuba ? Cyangwa se ni iki gitumye muduhanga amaso, nk’aho duhaye uyu muntu kugenda ku bw’ububasha bwacu cyangwa ku bw’ubutungane bwacu bwite ? 13Imana ya Abrahamu, ya Izaki na Yakobo, Imana y’abakurambere bacu yakujije umugaragu wayo Yezu mwebwe mwatanze, mukamwihakanira imbere ya Pilato kandi we yari yiyemeje kumurekura. 14Mwihakanye Umutagatifu n’Intungane, maze musaba ko babarekurira umwicanyi. 15Mwicishije Umugenga w’ubugingo, ariko Imana yamuzuye mu bapfuye, turi abagabo bo kubihamya. 16Kubera ko twiringiye izina rya Yezu, iryo zina ni ryo ryakomeje uyu muntu mubona kandi muzi; maze ukwemera gukomoka kuri Yezu kumusubiza ubuzima bwe bwose mu maso yanyu mwese. 17None rero bavandimwe, nzi yuko ibyo mwabikoze mubitewe n’ubujiji kimwe n’abatware banyu. 18Nyamara Imana yujuje ityo ibyo yari yaravugishije Abahanuzi bose mbere y’uko biba, ko Kristu yagombaga kubabara. 19Nimwisubireho rero kandi mugarukire Imana, kugira ngo ibyaha byanyu bihanagurwe ; 20bityo hazabeho ibihe by’ihumure muhawe na Nyagasani, ubwo azaboherereza Kristu wabagenewe, ari we Yezu, 21Uwo ijuru rigomba kwakira kuzageza ku bihe by’ivugururwa ry’ibintu byose : ngibyo ibyo Imana yavugishije Abahanuzi bayo batagatifu bo mu bihe bya kera. 22Koko Musa yaravuze ati ‘Nyagasani Imana azababonera mu bavandimwe banyu Umuhanuzi umeze nkanjye ; muzamwumvire mu byo azababwira byose. 23Umuntu wese utazumvira uwo Muhanuzi, azacibwa mu muryango wayo.’ 24Kandi n’Abahanuzi bose, uhereye kuri Samweli no ku bamusimbuye, bavuze iby’iyi minsi turimo. 25Ni mwebwe abaragwa b’Abahanuzi, n’ab’Isezerano Imana yagiranye n’abasekuruza bacu igihe ibwiye Abrahamu iti ‘Imiryango yose y’isi izaherwa umugisha mu rubyaro rwawe.’ 26Ni mwebwe mbere na mbere lmana yahingukirije Umugaragu wayo, iramuboherereza kugira ngo abazanire umugisha ; bityo buri muntu muri mwe abone kuzinukwa ibibi yakoraga. »
ZABURI (Zab 8, 4-5, 6-7, 8-9)
Inyik/ Uhoraho, Mutegetsi wacu,
mbega ngo izina ryawe riramamara ku isi hose !
Cyangwa : Alleluya.
Iyo nitegereje ijuru ryaremwe n’ibiganza byawe,
Nkareba ukwezi n’inyenyeri wahatendetse,
ndibaza nti «Umuntu ni iki kugira ngo ube wamwibuka ?
Mwene muntu ni iki kugira ngo ube wamwitaho ?»
Rwose habuzeho gato ngo umunganye n’imana;
umutamiriza ikamba ry’ikuzo n’uburanga,
umugira umwami w’ibyo waremye,
umwegurira byose ngo abitegeke :
Amatungo yose, amaremare n’amagufi,
ndetse n’inyamaswa zo mu gasozi,
inyoni zo mu kirere n’amafi yo mu nyanja,
hamwe n’ibyogoga mu mazi byose.
IBANGONDIRIMBO RIBANZIRIZA IVANJILI (Zab 118 (117), 24)
Alleluya Alleluya.
Nguyu umunsi Uhoraho yigeneye:
nutubere umunsi w’ibirori n’ibyishimo.
Alleluya.
IVANJILI
+ Luka (Lk 24, 35-48)
Abigishwa bari bavuye Emawusi, batekerereza ba Cumi n’umwe na bagenzi babo bandi, 35uko byagenze mu nzira n’uburyo bamumenye amanyura umugati. 36Igihe bakivuga ibyo, Yezu ubwe aba nguyu ahagaze hagati yabo, arababwira ati «Nimugire amahoro.» 37Barakangarana, bashya ubwoba, bakeka ko babonye umuzimu. 38Nuko arababwira ati « Ubwo bwoba bwose mufite ni ubw’iki? Kandi mutewe n’iki gushidikanya mu mitima yanyu ? 39Nimurebe ibiganza n’ibirenge byanjye : ni jyewe ubwanjye. Nimunkoreho maze mumenye ko umuzimu atagira umubiri, cyangwa amagufwa nk’uko muruzi mbifite. » 40Avuga ibyo abereka ibiganza n’ibirenge bye. 41Uko bakamazwe n’ibyishimo ntibanyurwa, baba abo gutangara gusa ; noneho arababwira ati « Hari icyo kurya mufite hano ?» 42Bamuhereza igice cy’ifi yokeje ; 43aracyakira akirira imbere yabo. 44Nuko arababwira ati « Ibyo ni byo nababwiraga nkiri kumwe namwe nti ‘Ni ngombwa ko huzuzwa ibinyerekeyeho byose byanditswe mu mategeko ya Musa, mu bitabo by’Abahanuzi no muri Zaburi.’» 45Aherako ahugura ubwenge bwabo ngo bajye bumva Ibyanditswe. 46Maze arababwira ati « Handitswe ko Kristu agomba kubabara, maze ku munsi wa gatatu akazuka mu bapfuye, 47kandi ko uhereye i Yeruzalemu, abantu bo mu mahanga yose bagomba kwigishwa mu izina rye, ibyerekeye ukwisubiraho n’ibabarirwa ry’ibyaha. 48Ibyo ni mwe bagabo bashinzwe kubihamya.»